text:
Yizanzan sewo
Míwo zɔn loo!
Enyɔtakankandadoxu cɛ akpedo mí nu nɔ míanya enu sugbɔ so Mawu, Bibla koɖo Yehowa kunuɖetɔwo nu. Hlɛn, kpɔ, wa kɔpi nɔ enu ci yí dro eo. Mìji mɔ mɛbuwo le ɖu vivi nɔ enu ciwo yí le mìwo nyɔtakankandadoxu lɔ hɛnnɛ. Vɔ kaflaa, ŋgbevayi sran yimɛnyɔwo do nyɔtakankandadoxu buɖe ji o. Àtɛnŋ ama enu ciwo èkpla koɖo mɛbuwo to asɛdodo enyɔtakankandadoxu cɛ nɔ wo, shigbe le wonu lé woaziin do le enu ciwo yí le gɔnmɛ cɛwo mɛ.
Acɛ ci yí nyi enutɔ̀tɔ
© 2017 Watch Tower Bible and Tract Society of Pennsylvania. Mìwo ɖekɛ yí kpɔmɔ awɛ.
Watchtower Bible and Tract socity of New York, Inc. (“Watchtower”) yí ɖe texwe ɛntɛnɛti ji tɔ cɛ ti, yí gbekpɔkɔ ji. Nɔ wode tɔashi buɖeɔ, enu ŋwlɛnŋwlɛn koɖo enyɔtakankan ciwo yí le Enyɔtakankandadoxu cɛ nyi Watch Tower Bible and Tract Society of Pennsylvania, (“Watch Tower”) tɔ.
Jeshiduwo
Adobe, Adobe jeshi, Acrobat, koɖo Acrobat jeshi nyi jeshiduwo nɔ Adobe Systems Incorporated. iTunes koɖo iPod nyi jeshiduwo nɔ Apple Inc. Microsoft, Microsoft jeshidu, Microsoft dɔwanu vovovowo koɖo yitotowo pleŋ ŋkɔ koɖo Microsoft dɔwaxu koɖo Microsoft dɔwaxu 365 can nyi afisasa jeshiduwo nɔ Microsoft Inc. Jeshidu buwo pleŋ, jeshidu ciwo yí le ese nu nyi wowowatɔ vovovowotɔ.
Enyɔtakankandadoxu lɔ zanzan sewo
Ese cɛwo ji ele mɔ awa do le texwe ɛntɛnɛti ji tɔ cɛ zanzan mɛ. Nɔ èzan enyɔtakankandadoxu cɛɔ, edasɛ mɔ èlɔn do yisewo pleŋ ji koɖo yizanzan se bu (“yizanzan sewo” pleŋ) ciwo yi wosɔ da do siti cɛ ji. Nɔ dèlɔn do enyɔtakankandadoxu cɛ sewo ji, alo dèlɔn do yise ɖewo jiɔ, ŋgbe ziin o.
Lé àziin nywiɖe doɔ?
Àtɛnŋ akpɔ, alo awa kɔpi nɔ fotowo, videowo, ehawo, ɔdinatɛɛ ji wemawo, enuŋlwɛnŋwlɛnwo koɖo nuxuledokajiwo le enyɔtakankandadoxu lɔ ji nɔ eoŋtɔ zanzan, denyi nɔ ajɔwawa o.
Ma ɔdinatɛɛ ji wema ciwo woawa kɔpi nɔ dru, video, alo enyɔledokaji ciwo yí le texwe ɛntɛnɛti ji tɔ cɛ ji to ekadodowo ji.
Dàtɛnŋ:
Ada enyɔtakankandadoxu cɛ ji nuwo do ɛntɛnɛti (texwe ɛntɛnɛti tɔ ɖekpokpui, hadodo ɛntɛnɛti ji tɔ, texwe video mama tɔ, texwe enyɔmama tɔ) ji o.
Ama enyɔtakankandadoxu cɛ ji nuwo alo yikpa ɖe do ɔdinatɛɛtoto ɖekpokpui ji o.
Agbetrɔ awa enyɔtakankandadoxu cɛ ji nuwo pɛpɛpɛ, atrɔ ashi le wo nu, awa kɔpi nɔ wo alo azanwo koɖo susu mɔ yeasɔ wa ajɔ alo asɔ ji eho o (Nɔ denyi ele ɖe ŋci yɔ can).
Ahun enyɔtakankandadoxu cɛ koɖo susu mɔ yeatrɔ ashi le yinyɔtakankanwo nu, yijidɔwanuwo nu alo amawo nɔ amɛwo; azan mɔnu ciwo yí wosɔ ɖenɔ enyɔtakankan le ɔdinatɛɛ ji alo ɔdinatɛtoto ciwo wosɔ ɖenɔ enyɔtakankan veviwo le enyɔtakankandadoxuwo ji le texwe ɛntɛnɛti ji tɔ cɛ ji o. Degbemɔ woazan mɔnu ciwo wowa mɔ woasɔ wa kɔpi nɔ EPUB, PDF,MP3,koɖo MP4 dru o.
Anya keŋ awa fɛn azan enyɔtakankandadoxu lɔ alo yidɔwanuwo, atɛnŋ anyi mɔ woadahɛn yidɔwawa alo ato emɔ ci yí wogbe ji aɖo enyɔtakankandadoxu lɔ mɛ.
Azan enyɔtakankandadoxu cɛ le mɔ ci yí agblii alo avagble enu le yidɔwawa nu, alo ci yí ana mɔ amɛwo dagbetɛnŋ ahwuin o. Wodaziin le emɔ gɔndɔngɔndɔn ɖe, emɔ ficifici ɖe, alo emɔ masɔ koɖo ese nu o. Wodaziin asɔ wa enu ficifici alo enu masɔ koɖo ese o. Azan enyɔtakankandadoxu cɛ alo enu ciwo yí le mɛ asɔ wa ajɔ o.
Zan siti cɛ alo yidɔwanu ɖekpokpui, wema ciwo yí le ji, jeshiduwo, ehaxoxowo, fotowo, enuŋwlɛnŋwlɛnwo koɖo videowo le ajɔdradra mɔnuwo mɛ.
Edɔ̀danyɔwo kpaxwe
Enyɔtakankan ɖekɛ yí le akpa ci yí nyi “Edɔ̀danyɔwo kpaxwe” nɔ enyɔtakankandadoxu cɛ. Dénu lé woada edɔ̀ do alo yixɔ do doto nyaŋunu nukplamuwo texu o. Dénu lé woaɖa ehun kpɔ do, doto ci gbɔ woayi, alo cike ci woazan, susu ɖe koŋ alo edɔ̀damɔnu ɖekpokpui ci woazan alo nyɔtakankan buwo wu enu ciwo yí le Edɔ̀danyɔwo kpaxwe lɔ o.
Míyinɔ doto nyadɔwo gbɔ gashiagamɛ keŋ akpɔ le míwo lanmɛ le do, alo axɔ kpedonu so lé míada edɔ̀ do.
Wodonɔgbla yí sɔnɔ enyɔtakankan ciwo yí sɔgbe koɖo enyɔtakankan yoyuwo donɔ Edɔ̀danyɔwo kpaxwe lɔ. Nɔ èzan enu ciwo yí le Edɔ̀danyɔwo kpaxwe cɛ alo èwa fɛn yí zanwo yí enuvwin ɖe jɔ do eo jiɔ, ŋgbekpɔ emɔ mɔ watchtower akpe do ye nu o. Nɔ èzan enu ciwo yí le akpaxwe cɛ yí cukaɖawo (shigbe mɔ enu ɖe gble le eo nu alo eku) va to le mɛ nɔ eoɔ, eo ŋtɔ nyɔ yí enyi. Nɔ watchtower se alo deseɔ, denyi yinyɔ yí enyi o. Ðoɔ, enu ɖekpokui dekiin le mɛ o.
Gɔnmɛɖoɖo (garentie) deli o, yí sɛnxu li nɔ mɔnukpɔkpɔwo
Watchtower yí na yí mítɛnŋ zankɔ Siti cɛ koɖo nyɔtakankan koɖo dɔwanu bu ciwo le siti lɔ ji “shigbe le ele do”. Watchtower dena gɔnmɛɖoɖo mɔnu ɖekpokpui o.
Watchtower dena gɔnmɛɖoɖo ci yí adasɛ mɔ enugblenuwo (virus) davagble nu le siti lɔ ji o. Enugblenamu ɖekpokpui ciwo yí atɛnŋ ava, to edɔwanu alo nyɔtakankan alo enu ɖekpokpui ci wona mɔ yí mízankɔ to enyɔtakankandadoxu cɛ ji dekan Watchtower do fiɖe o.
Dada le yizanzansewo ji
Nɔ èda le yizanzansewo jiɔ, watchtower yí ɖo acɛ aɖe afɔ asɔ kpɔ dada le ese lɔ ji gbɔ. Afɔ ciwo aɖe ke: woaxe emɔ nɔ eo mɔ dagbehun enyɔtakankandadoxu lɔ o, woaxe mɔ nɔ ɔdinatɛɛ ciwo yí zankɔ adrɛsi IP ao tɔ yí wodagbetɛnŋ ahuin o, ánu nɔ dɔwaxu ci yí nanɔ ɛntɛnɛti eo mɔ, yɛ le xe mɔ nɔ eo nɔ dàgbesunji ahun enyɔtakankandadoxu lɔ o, alo asanma eo do kojoɖotɔwo gbɔ.
Ashitrɔtrɔwo
Watchtower atɛnŋ atrɔ ashi le yizanzansewo nu hweɖewo nu. Yizanzanse yoyu lɔwo atɔ edɔwawa so hwenu wosɔwo dado enyɔtakankandadoxu lɔ ji. Ele mɔ àyinɔ ji kabakaba keŋ akpɔnɔ ese yoyu lɔwo.
Ese koɖo kojoɖoɖonyɔwo
New York ju ci yí le U.S.A. (Etats-unis) sewo ji wocu enyɔtakankandadoxu cɛ sewo do, nɔ eju ɖewo mɛ sewo desɔ koɖo ese lɔwo can. Le kleŋ mɛɔ, New York ju ci yí le U.S.A. (Etats-unis) kojoɖoxuwo yí akpɔ ese nyɔ ciwo yí akudo yizanzantoto nyɔwo pleŋ gbɔ.
Ese ɖeshiaɖe le yiɖekishi
Nɔ kojoɖoxu gangan ɖe sɔ gbeta mɔ totoɔ mɛ ’se ɖe desɔgbe o, dawa dɔ o, alo dele se nuɔ, ese kpɛtɛwo akpɔtɔ ale edɔ wakɔ. Nɔ Watchtower denɔ zanŋte do ese lɔwo ji wawa nu o, yí mɛɖe vada le ese ɖe jiɔ, dedasɛ mɔ dégbeji mɔ woawa do ese lɔ ji, alo dégbeɖo acɛ ana woawa do ese lɔwo ji taɖo o.
Toto lɔ pleŋ
Texwe Ɛntɛnɛti ji tɔ cɛ zanzan toto lɔ nyi enublabla ci yí le eo koɖo watchtower dodomɛ. Yizanzan toto yoyu cɛ va ɖɔli enyɔtakankandoxu lɔ zanzan toto xoxwi ci yí li sa.


c: text/html

text:
NYATI SI LE AKPAA DZI | ALAKPANYA SIWO NA AME AÐEWO MELƆ̃ MAWU O
Nu Si Ta Wòsesẽna Na Ame Aɖewo Be Woalɔ̃ Mawu
“‘Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.’ Esiae nye sedede gãtɔ kple gbãtɔ.”—Yesu Kristo, fe 33 M.Ŋ. *
Esesẽna na ame aɖewo be woalɔ̃ Mawu, elabena wobuna be womate ŋu ase ame si fomevi wònye la gɔme o. Wosusu be melɔ̃ yewo o, alo kura gɔ̃ hã be efe tame sẽ. Bu nya siwo gbɔna ŋu kpɔ:
“Medo gbe ɖa na Mawu be wòakpe ɖe ŋunye, evɔ le ɣeyiɣi ma ke me la, mese le ɖokuinye me be ele adzɔge ʋĩi tso gbɔnye, eye nyemate ŋu ate ɖe eŋu o. Nye ya nyemebui be Mawu nye ame si tsɔ ɖe le eme na ame o.”
—Marco, Italy.
“Togbɔ be medi vevie be masubɔ Mawu hã la, ewɔ nam be ele adzɔge ʋĩi akpa. Mebui be enye Mawu si fe nya me sẽ eye ɖeko wòdina be yeahe to na mí. Nyemexɔe se be esea veve ɖe ame nu o.”
—Rosa, Guatemala.
“Esi menye ɖevi la, mexɔe se be vodadawo koe Mawu dina le mía ŋu kple susu be yeahe to na mí ne míewɔ nu vɔ̃. Emegbe meva susui be metsɔ ɖeke le eme na mí o. Mesusui be Mawu le abe dudɔnunɔlawo fe tatɔ si kpɔa dukɔ si nu wòle la fe nyawo gbɔ gake metsɔ ɖeke kura le eme na dukɔmeviwo o ene.”
—Raymonde, Canada.
Nu kae nye wò susu? Ðe manya wɔ be míalɔ̃ Mawu oa? Kristotɔ aɖewo bia nya ma fe alafa geɖe. Le nyatefe me la, le Titinaɣeyiɣiwo (fe 500-1500 Mía Ŋɔli) me la, Kristodukɔa me tɔ akpa gãtɔ medoa gbe ɖa na Mawu Ŋusẽkatãtɔ la gɔ̃ hã o. Nu ka tae? Nu si tae ye nye be wovɔ̃na nɛ. Ŋutinyaŋlɔla Will Durant ɖe eme ale: “Aleke nu vɔ̃ wɔla tsɛ ado dzi ado gbe ɖa na fia si wovɔ̃na na si melɔ̃a ame kura o la?”
Aleke wòdzɔe be amewo va ‘vɔ̃na na’ Mawu alea eye wobunɛ be “melɔ̃a ame kura o”? Nu ka tututue Biblia fia tso Mawu ŋu? Ðe nyatefea nyanya tso Mawu ŋu ate ŋu akpe ɖe ŋuwò nàlɔ̃ea?

robotstxt: allowed

filter: keep


text:
TA WUIATƆ̃
Mɔ Nyuitɔ Si Dzi Míato Asubɔ Mawu
1. Ame kae dze agblɔ mɔ nyuitɔ si dzi míato asubɔ Mawu la na mí?
SUBƆSUBƆHA akpa gãtɔ gblɔna be yewofiaa nyatefe si ku ɖe Mawu ŋu. Gake esia mate ŋu anye nyatefe o, elabena nu siwo subɔsubɔhawo fiana ku ɖe ame si fomevi Mawu nye kple ale si wòle be míasubɔe ŋu toa vovo tso wo nɔewo tɔ gbɔ. Aleke míawɔ anya mɔ nyuitɔ si dzi míato asubɔ Mawu? Yehowa ɖeka koe dze agblɔ ale si míasubɔe la na mí.
2. Aleke nàwɔ anya mɔ nyuitɔ si dzi nàto asubɔ Mawu?
2 Yehowa tsɔ Biblia na mí ale be míanya mɔ nyuitɔ si dzi míato asubɔe. Eya ta srɔ̃ Biblia la, eye Yehowa akpe ɖe ŋuwò efe nufiafiawo naɖe vi na wò, elabe etsɔ ɖe le eme na wò vevie.—Yesaya 48:17.
3. Nu kae Mawu di be míawɔ?
3 Ame aɖewo gblɔna be subɔsubɔhawo katã dzea Mawu ŋu, gake menye nu siae Yesu fia o. Egblɔ be: “Menye ame sia ame si le gbɔgblɔm nam be, ‘Afetɔ, Afetɔ,’ ye ayi ɖe Dzifofiaɖufe la me o, negbe ame si le Fofonye si le dzifowo fe lɔlɔ̃nu wɔm la koe.” Eya ta ehiã vevie be míanya nu si nye Mawu fe lɔlɔ̃nu eye míawɔe. Nya sia le vevie ŋutɔ, elabe Yesu tsɔ ame siwo meɖoa to Mawu o la sɔ kple nu vlo wɔlawo kple “sedzimawɔlawo.”—Mateo 7:21-23.
4. Nya kae Yesu gblɔ tso Mawu fe lɔlɔ̃nu wɔwɔ ŋu?
4 Yesu xlɔ̃ nu mí be ne míedi be míawɔ Mawu fe lɔlɔ̃nu la, nɔnɔme sesẽwo ava mía dzi. Egblɔ be: “Mito agbo xaxɛ la nu yi ɖe eme, elabena agbo la keke eye mɔ si kplɔa ame yia tsɔtsrɔ̃ me la le gbadza, eye ame geɖewoe toa enu yina; ke agbo la le xaxɛe eye mɔ la hã xaxa, si kplɔa ame yia agbe me, eye ame ʋɛ aɖewo koe kpɔnɛ.” (Mateo 7:13, 14) Mɔ xaxa alo Mawu subɔsubɔ le mɔ nyuitɔ nu kplɔa ame yia agbe mavɔ me. Mɔ gbadza alo Mawu subɔsubɔ le mɔ si mesɔ o nu kplɔa ame yia ku me. Gake Yehowa medi be ame aɖeke naku o. Ena mɔnukpɔkpɔ ame sia ame be wòasrɔ̃ nu tso ye ŋu.—2 Petro 3:9.
MƆ NYUITƆ SI DZI MÍATO ASUBƆ MAWU
5. Aleke nàwɔ akpɔ ame siwo le Mawu subɔm le mɔ nyuitɔ nu la adze sii?
5 Yesu gblɔ be míate ŋu akpɔ ame siwo le Mawu subɔm le mɔ nyuitɔ nu adze sii. Míewɔa esia to ŋkuléle ɖe wofe dzixɔsewo kple wofe agbenɔnɔ ŋu me. Yesu gblɔ be: “Wofe kutsetsewoe miatsɔ adze si woe.” Eye wògblɔ kpee be: “Ati nyui sia ati nyui tsea ku nyui.” (Mateo 7:16, 17) Esia mefia be ame siwo subɔa Mawu la de blibo o. Gake Mawu subɔlawo dzea agbagba be yewoawɔ nu si sɔ ɣesiaɣi. Azɔ na míakpɔ nu siwo akpe ɖe mía ŋu míakpɔ ame siwo le Mawu subɔm le mɔ nyuitɔ nu la adze sii la ɖa.
6, 7. Nu ka tae subɔsubɔha vavã me tɔwo tua wofe nufiafiawo ɖe Biblia dzi? Nu kae míesrɔ̃ tso kpɔɖeŋu si Yesu ɖo la me?
6 Ele be míatu míafe nufiafiawo ɖe Biblia dzi. Biblia gblɔ be: “Ŋɔŋlɔ blibo la tso Mawu fe gbɔgbɔ me, eye wònyo na nufiafia, na mokaka, na ɖɔɖɔɖo, na amehehe le dzɔdzɔenyenye me, ale be Mawu fe ame la nadze bliboe, eye wòanɔ dzadzraɖoɖi keŋkeŋ na dɔ nyui sia dɔ nyui wɔwɔ.” (2 Timoteo 3:16, 17) Apostolo Paulo ŋlɔ ɖo ɖe Kristotɔwo be: “Esi miexɔ Mawu fe nya, si miese tso mía gbɔ la, miexɔe abe amegbetɔwo fe nya ene o, ke boŋ abe Mawu fe nya ene.” (1 Tesalonikatɔwo 2:13) Mawu fe Nya, Biblia, la dzi koe wotua subɔsubɔ vavã fe nufiafiawo ɖo, ke menye amegbetɔwo fe susuwo, kɔnyinyiwo alo nu bubu aɖeke dzi o.
7 Yesu tu nu siwo katã wòfia la ɖe Mawu fe Nyaa dzi. (Xlẽ Yohanes 17:17.) Eyɔ nya tso Ŋɔŋlɔawo me zi geɖe. (Mateo 4:4, 7, 10) Mawu subɔla vavãwo srɔ̃a Yesu fe kpɔɖeŋu eye wotua wofe nufiafiawo katã ɖe Biblia dzi.
8. Nu kae Yesu fia mí tso Yehowa subɔsubɔ ŋu?
8 Yehowa ɖeka koe wòle be míasubɔ. Psalmo 83:18 gblɔ be: “Wò, ame si ŋkɔe nye Yehowa la, Wò ɖeɖe koe nye Dzifoʋĩtɔ ɖe anyigba blibo la dzi.” Yesu di be amewo nanya ame si tututu Mawu vavã la nye, eye wòfia Mawu fe ŋkɔa wo. (Xlẽ Yohanes 17:6.) Yesu gblɔ be: “Yehowa wò Mawue nàde ta agu na, eye eya ɖeka koe nàsubɔ.” (Mateo 4:10) Eya ta mí Mawu subɔlawo míesrɔ̃a Yesu fe kpɔɖeŋu. Míesubɔa Yehowa ɖeka ko, míezãa efe ŋkɔa, míefiaa efe ŋkɔa amewo eye míegblɔa nu siwo Mawu ava wɔ na mí la na wo.
9, 10. Aleke míeɖenɛ fiana be míelɔ̃ mía nɔewo?
9 Ele be lɔlɔ̃ akuakua nanɔ mía si na amewo. Yesu fia efe nusrɔ̃lawo be woalɔ̃ wo nɔewo. (Xlẽ Yohanes 13:35.) Ele be lɔlɔ̃ si le mía si na mía nɔewo nana míawɔ ɖeka abe dadaviwo ene eɖanye dukɔ ka mee míetso alo aleke kee míafe dekɔnu ɖale o, míeɖanye gatɔwo alo ame dahewo o. (Kolosetɔwo 3:14) Eya ta míeyia aʋa ɖawua amewo o. Biblia gblɔ be: “Esia mee Mawu fe viwo kple Abosam fe viwo dze fãa le: Ame sia ame si mewɔa nu dzɔdzɔe o la metso Mawu me o, nenema kee nye ame si melɔ̃a nɔvia o hã.” Egblɔ kpee be: “Míalɔ̃ mía nɔewo; menye abe Kain, ame si dzɔ tso vɔ̃ɖitɔ la me, eye wòwu nɔvia ene o.”—1 Yohanes 3:10-12; 4:20, 21.
10 Míezãa míafe ɣeyiɣi, ŋusẽ kple nunɔamesiwo tsɔ kpena ɖe mía nɔewo ŋu eye míedea dzi fo na mía nɔewo. (Hebritɔwo 10:24, 25) Míewɔa “nyui na amewo katã.”—Galatiatɔwo 6:10.
11. Nu ka tae míexɔe se be Yesu dzi ko míato akpɔ xɔxɔ?
11 Ehiã be míaɖo to Yesu, elabe eya dzie míato ayi Mawu gbɔ. Biblia gblɔ be: “Xɔxɔ la megale ame bubu aɖeke me o, elabena ŋkɔ bubu aɖeke mele dzifoa te, si wona amegbetɔwo, si dzi míato akpɔ xɔxɔ o.” (Dɔwɔwɔwo 4:12) Míesrɔ̃e le agbalẽ sia fe Ta 5 lia me be Yehowa dɔ Yesu ɖo ɖe anyigba dzi wòva tsɔ efe agbe xe tafe ɖe amegbetɔ toɖolawo ta. (Mateo 20:28) Yehowa tia Yesu be wòaɖu fia ɖe anyigba la dzi. Eya tae Biblia gblɔ na mí be ele be míaɖo to Yesu ne míedi be míanɔ agbe tegbee.—Xlẽ Yohanes 3:36.
12. Nu ka tae míedea nu dunyahehe me o?
12 Mele be míade nu dunyahehe me o. Yesu mede nu dunyahehe me o. Esi wonɔ ʋɔnu drɔ̃mee la, egblɔ na Roma-dziɖula Pilato be: “Nye Fiaɖufe menye xexe sia fe akpa aɖeke o.” (Xlẽ Yohanes 18:36.) Abe ale si Yesu wɔe ene la, míewɔa nutefe na Mawu fe Fiaɖufe si le dzifo la, eya ta afi ka kee míeɖale o, míedea nu dunyahehe me o. Ke hã, Biblia bia tso mía si be míaɖo to “ŋusẽtɔwo,” si fia dziɖuɖuwo. (Romatɔwo 13:1) Míewɔna ɖe dukɔ si me míele la fe sewo dzi. Gake ne dukɔa fe se tsi tsitre ɖe Mawu fe sewo ŋu la, míewɔna abe ale si apostoloawo wɔ ene, ame siwo gblɔ be: “Ele be míaɖo to Mawu abe dziɖula ene wu amewo.”—Dɔwɔwɔwo 5:29; Marko 12:17.
13. Nu ka tae míeɖea gbefã tso Mawu fe Fiaɖufea ŋu?
13 Míexɔe se be Mawu fe Fiaɖufea koe ava kpɔ xexe sia me kuxiwo gbɔ. Yesu gblɔ be “woaɖe gbefã Fiaɖufe ŋuti nya nyui” la le xexe blibo la me. (Xlẽ Mateo 24:14.) Amegbetɔ fe dziɖuɖu aɖeke mate ŋu awɔ nu si Mawu fe Fiaɖufea le wɔwɔ ge na mí la o. (Psalmo 146:3) Yesu fia mí be míado gbe ɖa abia be Mawu fe Fiaɖufea nava esi wògblɔ be: “Wò Fiaɖufe nava. Wò lɔlɔ̃nu nava eme le anyigba dzi abe ale si wòle le dzifo ene.” (Mateo 6:10) Biblia na míenya be Mawu fe Fiaɖufea ava ɖe amegbetɔwo fe dziɖuɖuwo katã ɖa eye “eya ɖeɖe anɔ anyi tegbee.”—Daniel 2:44.
14. Ame kawoe nèxɔe se be wosubɔa Mawu le mɔ nyuitɔ nu?
14 Esi nèsrɔ̃ nu siawo vɔ la, bia ɖokuiwò be: ‘Ame kawoe tua wofe nufiafiawo ɖe Biblia dzi? Ame kawoe fiaa Mawu fe ŋkɔ amewo? Ame kawoe lɔ̃a wo nɔewo vevie eye woxɔe se be Mawu dɔ Yesu ɖa be wòava ɖe mí? Ame kawoe medea nu dunyahehe me o? Ame kawoe ɖea gbefã be Mawu fe Fiaɖufea koe ava kpɔ míafe kuxiwo gbɔ?’ Yehowa Ðasefowo koe.—Yesaya 43:10-12.
NU KAE NÀWƆ?
15. Nu kae wòle be míawɔ ne míedi be Mawu nakpɔ ŋudzedze ɖe míafe subɔsubɔ ŋu?
15 Exɔxɔ se be Mawu li ɖeɖe mesɔ gbɔ o. Gbɔgbɔ vɔ̃wo gɔ̃ hã xɔe se be Mawu li, gake womeɖoa toe o. (Yakobo 2:19) Ne míedi be Mawu nakpɔ ŋudzedze ɖe míafe subɔsubɔ ŋu la, ele be míaxɔe ase be eli, eye ele be míawɔ nu siwo wògblɔ na mí hã.
16. Nu ka tae wòle be míatsri alakpasubɔsubɔhawo?
16 Ne míedi be míafe subɔsubɔ nadze Mawu ŋu la, ele be míatsri alakpasubɔsubɔ. Nyagblɔɖila Yesaya gblɔ be: “Mido go le eme, miwɔ mia ɖokui kɔkɔe.” (Yesaya 52:11; 2 Korintotɔwo 6:17) Eya tae wòle be míatsri nu sia nu si do ka kple alakpasubɔsubɔhawo.
17, 18. Nu kae nye “Babilon Gã” la, eye nu ka tae wòhiã kpata be nàdo le eme?
17 Nu kae nye alakpasubɔsubɔ? Elɔ subɔsubɔha siwo katã fiaa nu be míasubɔ Mawu le mɔ si mewɔ ɖeka kple efe Nya la nu o la ɖe eme. Biblia yɔ alakpasubɔsubɔhawo katã be “Babilon Gã.” (Nyaɖeɖefia 17:5) Nu ka tae? Le Noa fe ŋkekea me Tsiɖɔɖɔa megbe la, wote alakpanuwo fiafia le mawusubɔsubɔ me le du si woyɔna be Babilon me. Alakpanufiafia mawo tso afi ma kaka ɖe xexea me. Le kpɔɖeŋu me, Babilontɔwo subɔa mawu-etɔ̃-fokpli hamehamewo. Egbea la, subɔsubɔha geɖe fiaa nu be Trinita alo Mawuɖekaetɔ̃ ye Mawu nye, evɔ Biblia ya fia nu eme kɔ fãa be Mawu vavã ɖeka koe li, eyae nye Yehowa, eye viae Yesu nye. (Yohanes 17:3) Babilontɔwo xɔe se hã be ne ame ku la, efe akpa aɖe yia edzi nɔa agbe, eye wogblɔna be wowɔa funyafunya amea fe akpa ma le dzo mavɔ me. Esia menye nyatefe o.—Kpɔ Dzesidenya 14, 17 kple 18.
18 Mawu gblɔe ɖi be etefe madidi o yeatsrɔ̃ alakpasubɔsubɔhawo katã. (Nyaɖeɖefia 18:8) Èkpɔ nu si tae wòhiã kpata be nàdo le alakpasubɔsubɔha mea? Yehowa Mawu di be nàwɔ esia hafi wòava tsi megbe akpa.—Nyaɖeɖefia 18:4.
19. Ne ètiae be yeasubɔ Yehowa la, aleke wòalé be na wòe?
19 Ne ètso nya me be yeado le alakpasubɔsubɔhawo me ahasubɔ Yehowa la, xɔ̃wòwo alo fowòmetɔ aɖewo mase egɔme na wò o, eye woate ŋu aɖe fu na wò gɔ̃ hã. Gake Yehowa magblẽ wò ɖi o. Àva zu xexea me katã fe fome si me ame miliɔn geɖewo le la me tɔ, fome sia me tɔwo lɔ̃a wo nɔewo vevie, eye agbe mavɔ nɔnɔ le Mawu fe xexe yeyea me fe mɔkpɔkpɔ hã asu asiwò. (Marko 10:28-30) Ðewohĩ xɔ̃wòwo alo fowòmetɔ siwo tsi tsitre ɖe ale si nètso nya me be yeasubɔ Yehowa ŋu la dometɔ aɖewo gɔ̃ hã ate ŋu ava tiae be yewoasrɔ̃ Biblia.
20. Nu ka tae wòle vevie be nàsubɔ Mawu le mɔ nyuitɔ nu?
20 Etefe madidi o, Mawu aɖe vɔ̃ɖinyenyewo katã ɖa eye efe Fiaɖufea aɖu anyigba blibo la dzi. (2 Petro 3:9, 13) Esia anye ɣeyiɣi dodzidzɔname aɖe ŋutɔ! Ɣemaɣi la, ame sia ame asubɔ Yehowa abe ale si Yehowa dii ene. Eya ta ele vevie be nàɖoe fifia be yeasubɔ Yehowa le mɔ nyuitɔ nu.


text: 2 Oo dukɔ si ŋu mekpena o,Mifo mia ɖokuiwo nu fu, ɛ̃, mifo takpli.2 Hafi ne nu si Mawu ɖo la nava eme,Hafi ŋkeke la nava yi abe ale si tsro ʋua yae ene,Hafi Yehowa fe dɔmedzoe helĩhelĩ nava mia dzi,Eye hafi Yehowa fe dzikudogbe nava mia dzi la,3 Midi Yehowa, mi ame siwo katã bɔbɔ mia ɖokui ɖe anyi le anyigba dziHezɔna ɖe efe se dzɔdzɔewo* nu.Midi dzɔdzɔenyenye, midi ɖokuibɔbɔ yome mɔ.Ðewohĩ woatsɔ mi aɣla le Yehowa fe dzikudogbe la.4 Elabena Gaza azu du si me ame aɖeke manɔ o;Eye Askelon azu afedo.Woanya Asdod le ŋdɔkutsu dzatsɛ,Eye woaho Ekron kple ke.5 “Baba na ame siwo le futanuto la me, Keretitɔwo fe dukɔ la!Yehowa fe nya tsi tre ɖe mia ŋu.Oo Kanaan, Filistitɔwo fe anyigba, matsrɔ̃ wò,Ale be ame aɖeke masusɔ o.6 Ƒutanuto la azu lãnyife,Eye vudowo anɔ afi ma na lãkplɔviwo, eye alẽkpowo anɔ afi ma na alẽwo.7 Nuto la azu Yuda fe afe la fe ame susɔeawo tɔ;Woaɖu gbe le afi ma.Woatsyɔ akɔ ɖe Askelon fe afewo me le fiẽ.Elabena Yehowa wofe Mawu atrɔ susu ɖe wo ŋu,*Eye wòafo wofe aboyomewo nu fu agbɔe.”8 “Mese Moab fe alɔmeɖeɖe kple Amonitɔwo fe dzugbe,Ame siwo ɖe alɔme le nye dukɔ ŋu, eye wole kakam ɖe wofe anyigba ŋu.9 Eya ta zi ale si mele agbe la,” aʋakɔwo fe Yehowa,* Israel fe Mawu lae gblɔe,“Moab azu abe Sodom ene,Amon azu abe Gomora ene,Eye woazu ŋuve, dzeʋe kple gbegbe tegbee.Nye dukɔ fe ame siwo kpɔtɔ la aha wo,Eye nye dukɔ fe ame susɔeawo axɔ wo wòazu wo tɔ.10 Esiae adzɔ ɖe wo dzi ɖe wofe dada ta,Elabena woɖe alɔme le aʋakɔwo fe Yehowa fe dukɔ ŋu hedo wo ɖokui ɖe dzi ɖe wo ŋu.11 Yehowa anye ŋɔdzi na wo;Elabena ana anyigbadzimawuwo katã nazu tofloko,*Eye dukɔwo fe fukpowo katã ade ta agu nɛ,Ame sia ame le enɔfe.12 Mi Etiopiatɔwo, nye yi awu miawo hã.13 Ado efe asi ɖa ɖe dziehe gome, eye wòatsrɔ̃ Asiria,Ana Niniwe nazu afedo, eye wòafu kplakplakpla abe gbegbe ene.14 Lãhawo kple gbemelã ɖe sia ɖe fomevi* atsyɔ akɔ ɖe afi ma.Aluge kple hlɔ̃made atsi efe sɔtiwo fe tawo dome adɔ.Ha anɔ ɖiɖim le fesre nu.Nuwo akaka ɖe wofe kpuiwo nu;Eye sederʋufo atsi go.15 Esiae nye du si dzi wodana ɖo si nɔ anyi bɔkɔɔ tsã,Si gblɔna le efe dzi me be: ‘Nyee, ame bubu aɖeke megali o.’Oo aleke wòhezu ŋɔdzinu,Eye wòzu afi si gbemelãwo tsyɔa akɔ ɖo ale!Ame sia ame si ato eŋu ava yi la alia aku; eye wòanyè asi.”


text:
NUSƆSRƆ̃ 8
Yosiya Dze Xɔlɔ̃ Nyuiwo
Èsusu be nu nyui wɔwɔ sesẽna ŋutɔa?— Ame geɖewo gblɔna be esesẽna ŋutɔ. Biblia gblɔ na mí be esesẽ na ŋutsuvi aɖe si ŋkɔe nye Yosiya ŋutɔ be wòawɔ nu nyui. Gake xɔlɔ̃ nyuiwo nɔ esi siwo kpe ɖe eŋu. Na míaɖo dze tso Yosiya kple exɔlɔ̃wo ŋu.
Yosiya fofo ŋkɔe nye Amon, eye wònye Yuda-fia. Amon vɔ̃ɖi ŋutɔ eye wòsubɔa legbawo. Esi Amon ku la, Yosiya va zu fia ɖe etefe le Yuda. Gake fe enyi koe wòxɔ! Èsusu be eya hã nye ame vɔ̃ɖia?— Ao, menye ame vɔ̃ɖie wònye o!
Togbɔ be ɖevi koe Yosiya nye hã la, edi be yeaɖo to Yehowa. Eya ta edze xɔlɔ̃ ame siwo lɔ̃a Yehowa ɖeɖe ko. Eye Yosiya xɔlɔ̃ siawo kpe ɖe eŋu wòwɔ nu nyui. Yosiya xɔlɔ̃awo dometɔ aɖewo ɖe?
Exɔlɔ̃ ɖekae nye Zefaniya. Zefaniya nye nyagblɔɖila eye wògblɔ na Yudatɔwo be ne womeɖe asi le legbawo subɔsubɔ ŋu o la, woahe to na wo. Yosiya ɖo to Zefaniya eye wòsubɔ Yehowa, mesubɔ legba o.
Yosiya xɔlɔ̃ bubue nye Yeremiya. Eya kple Yosiya woanɔ fe me eye tefe siwo wonɔ tsi la medidi tso wo nɔewo gbɔ o. Wonye xɔlɔ̃ veviwo ale gbegbe be esi Yosiya ku la, Yeremiya kpa ha tɔxɛ aɖe tsɔ ɖe ale si gbegbe Yosiya fe kua vee la fia. Yeremiya kple Yosiya kpe ɖe wo nɔewo ŋu wowɔ nu nyui eye woɖo to Yehowa.
Yosiya kple Yeremiya kpe ɖe wo nɔewo ŋu wowɔ nu nyui
Nu kae nàte ŋu asrɔ̃ tso Yosiya fe kpɔɖeŋua me?— Esime Yosiya nye ɖevi gɔ̃ hã la, ewɔ nu nyui. Enyae be ele be yeadze xɔlɔ̃ ame siwo lɔ̃a Yehowa. Eya ta wò hã ɖoe be yeadze xɔlɔ̃ ame siwo lɔ̃a Yehowa eye woate ŋu akpe ɖe ŋuwò nàwɔ nu nyui!
XLẼE LE WÒ BIBLIA ME


text:
1Esi wodzi Yesu le Betlehem-dua me le Yudea le fia Herodes ŋɔli la, ɣletivimenunyala aɖewo tso ɣedzefe va Yerusalem, 2eye wobia be: “Afi ka wodzi Yudatɔwo fe fia la le? Efe ɣletivi do le ɣedzefe míekpɔ, eya ta míeva be míasubɔe.” 3Esi Herodes se esia la, dzika tso eya kple Yerusalemnɔlawo katã fo. 4Eyɔ dukɔa fe amegãwo kple agbalẽfialawo katã fo fu hebia wo be: “Afi ka woadzi Kristo la le?” 5Woɖo eŋu be: “Woadzii le Betlehem-dua me le Yudea, elabe woŋlɔe ɖi to Mawu fe gbefãɖela la dzi be: 6‘Wò Betlehem, le Yuda-nyigba dzi, menye du gblɔe nènye kura le Yuda fe fiaduwo dome o, elabe mewòe dziɖula si aɖu nye dukɔ Israel dzi la lado atso.’ ” 7Esia megbe la, Herodes yɔ nunyalaawo ɖeɖe dzaa, eye wòbia ɣeyiɣi si tututu ɣletivi la do wokpɔ la wo tsitotsito. 8Tete wòɖo wo ɖe Betlehem kple nya siawo be: “Miheyi ɖadi ɖevia nyuie, eye ne mieke ɖe eŋu la, miva na nyanyam, ale be nye hã mayi aɖasubɔe.” 9Ke woawo la, esi wose fia la fe nya la, wotɔ edzi heyi. Kasia ɣletivi si wokpɔ le ɣedzefe lae nye esi. Ezɔ wo ŋgɔ laa kekeke yi ɖatɔ ɖe afe si me ɖevi la le la ta me. 10Esi wokpɔ ɣletivia la, dzi dzɔ wo ŋutɔŋutɔ. 11Woge ɖe afea me, eye esi wokpɔ ɖevia kple nɔa Maria la, wodze klo hesubɔe. Woʋu wofe kesinɔnuwo nu, eye wotsɔ nunana siwo nye sika, kotoklobo kple lifi la nɛ. 12Mawu gbe nya na wo le drɔ̃efe be womegagbugbɔ yi Herodes gbɔ o, ale woto mɔ bubu dzo yi wo de. 13Esi nunyalaawo dzo yi vɔ la, Afetɔ fe dɔla ɖe eɖokui fia Yosef le drɔ̃efe, eye wògblɔ nɛ be: “Fɔ nàkplɔ ɖevia kple nɔa, ne miasí ayi Egipte, elabe Herodes le ɖevia di ge be yeawu. Minɔ afi ma va se ɖe esime magblɔe na wò.” 14Yosef fɔ eye wòkplɔ ɖevia kple dadaa le zã me heyi Egipte. 15Enɔ afi ma va se ɖe esime Herodes ku. Esia dzɔ be Afetɔ fe nya si wògblɔ to efe gbefãɖela la dzi la nava me be: “Tso keke Egipte kee meyɔ vinye la tsoe.” 16Esi Herodes kpɔ be nunyalaawo flu ye la, edze agbo ŋutɔ, eye wòdɔ amewo ɖa be woayi aɖawu viŋutsuvi siwo katã xɔ va se ɖe fe eve le Betlehem kple efe nutowo katã me. Eɖo fe eve sia, ɖe nya si nunyalaawo gblɔ nɛ, esime wòbia gbe wo la nu. 17Ale wɔ Mawu fe gbefãɖela Yeremya fe nya si wògblɔ ɖi la va me. Ebe: 18“Ɣli ɖi le Rama. Aviɣli kple konyifafa ye! Raxel ye le avi fam na viawo, eye mele lɔlɔ̃m be woafa akɔ na ye o, elabe viawo tsrɔ̃.” 19Le Herodes fe ku megbe la, mawudɔla ɖe eɖokui fia Yosef le drɔ̃efe le Egipte, eye wògblɔ nɛ be: 20“Tso nàgbugbɔ ɖevia kple nɔa ayi ɖe Israel-nyigba dzi, elabe ame siwo le ɖevia fe ku dim la, woku.” 21Ale Yosef dze mɔ, eye wòkplɔ ɖevia kple nɔa va Israel-nyigba dzii. 22Ke esi wòse be Arxelao ye wotsɔ ɖo fiae le Yudea, ɖe tɔ́a Herodes tefe la, evɔ̃ afi ma yiyi. Wogafia mɔe le drɔ̃efe, ale wòdzo yi Galilea-nutowo me. 23Eyi ɖanɔ du aɖe, si woyɔna be Nazaret la me, bene nya si wogblɔ to Mawu fe gbefãɖelawo dzi be: “Woayɔe be Nazaretetɔ” la, nava me.
Copyrighted Material
Learn More


text:
Ðe Mieɖoa Mawunyadɔgbedelawo Ðe Duta?
Ɛ̃. Mí Yehowa Ðasefowo katã míedzea agbagba be míaɖe mawunyadɔgbedelawo alo dutanyanyuigblɔlawo fe gbɔgbɔ afia afi ka kee míeɖale o, eye míefoa nu tso míafe dzixɔsewo ŋu na ame siwo míedoa goe la edziedzi.
Tsɔ kpe ɖe eŋu la, Ðasefo aɖewo ʋuna yia wofe dukɔa fe akpa siwo amewo mese Biblia me nya nyuia le kpɔ o la. Ðasefo bubu aɖewo hã ʋuna yia duta be yewoakeke yewofe subɔsubɔdɔa ɖe enu. Dzi dzɔa wo be yewo hã yewole akpa aɖe wɔm le nya si Yesu gblɔ ɖi be “mianye nye ɖasefowo . . . va se ɖe anyigba fe sefe ke” la me vava me.
Le fe 1943 me la, míeɖo suku aɖe be woana hehe tɔxɛ ame siwo anye mawunyadɔgbedelawo alo dutanyanyuigblɔlawo dometɔ aɖewo. Tso fe ma me la, Ðasefo 8,000 kple edzivɔwoe de suku sia si woyɔna be Gbetakpɔxɔ Habɔbɔa Ƒe Gilead Biblia Suku.


text:
NUSƆSRƆ̃ 2
Ame Kae Nye Mawu?
1. Nu ka tae wòle be míade ta agu na Mawu?
Mawu vavã lae nye nuwo katã Wɔla. Gɔmedzedze meli nɛ o, eye nuwuwu hã manɔe nɛ gbeɖe o. (Psalmo 90:2) Eya gbɔe nya nyui si le Biblia me la tso. (1 Timoteo 1:11) Esi wònye Mawue na agbe mí ta la, ele be míasubɔ eya ɖeɖe ko.
2. Aleke Mawu le?
Amegbetɔ aɖeke mekpɔ Mawu ɣeaɖekeɣi kpɔ o, elabena Gbɔgbɔe wònye, esia fia be enye agbe fomevi aɖe si kɔ boo wu nu gbagbe siwo le anyigba dzi. (Yohanes 1:18; 4:24) Ke hã, ne míelé ŋku ɖe nu siwo Mawu wɔ ŋu la, míakpɔ efe nɔnɔme nyuiwo adze sii. Le kpɔɖeŋu me, atikutsetse kple sefofo vovovoawo na míekpɔ efe lɔlɔ̃ kple nunya dze sii. Ale si gbegbe xexea loloe na míekpɔ efe ŋusẽ dze sii.
Míagate ŋu asrɔ̃ nu geɖe tso Mawu fe nɔnɔmewo ŋu ne míexlẽ Biblia. Le kpɔɖeŋu me, egblɔ nu siwo Mawu lɔ̃na kple nu siwo melɔ̃na o, ale si wòwɔa nu ɖe ame ŋu kple ale si wòwɔa nu le nɔnɔme vovovowo me la na mí.
3. Ðe ŋkɔ le Mawu sia?
Yesu gblɔ be: “Mía Fofo si le dzifowo, wò ŋkɔ ŋuti nakɔ.” (Mateo 6:9) Togbɔ be dzesideŋkɔ geɖewo le Mawu si hã la, ŋkɔ ŋutɔŋutɔ ɖeka koe le esi. Gbegbɔgblɔ ɖe sia ɖe kple ale si woyɔnɛ. Woyɔnɛ le Eʋegbe me be “Yehowa.” Gake ame aɖewo yɔnɛ be “Yahweh.”
Woɖe Mawu fe ŋkɔ ɖa le Biblia geɖewo me hetsɔ dzesideŋkɔ siwo nye Afetɔ alo Mawu ɖo etefe. Gake esime woŋlɔ Biblia la, Mawu fe ŋkɔ dze le eme wòde zi gbɔ zi 7,000 sɔŋ. Yesu na amewo nya Mawu fe ŋkɔ esime wòfia nu wo tso Mawu ŋu.
4. Ðe Yehowa tsɔ ɖe le eme na mía?
Ðe ale si fukpekpewo xɔ afe ɖi la fia be Yehowa nye Mawu si metsɔa ɖeke le eme na mí oa? Ame aɖewo gblɔna be ehea fukpekpewo vaa mía dzi tsɔ doa mí kpɔ, gake menye nyatefee o.
Mawu na tiatiawɔblɔɖe amegbetɔwo tsɔ de bubu wo ŋu. Ðe mɔnukpɔkpɔ si su mía si be míatiae be míasubɔ Mawu la medzɔ dzi na mí oa? (Yosua 24:15) Gake ame aɖewo tiae be yewoawɔ nu vlowo ɖe ame bubuwo ŋu, eya tae fukpekpewo bɔ ɖo. Etena ɖe Yehowa dzi ne ekpɔe wole nu madzɔmadzɔ wɔm ɖe amewo ŋu.
Yehowa nye Mawu si tsɔa ɖe le eme na mí. Edi be míase vivi le agbe me. Etefe madidi o aɖe fukpekpe kple ame siwo henɛ vanae la ɖa. Gake susu nyui aɖe tae wòɖe mɔ fukpekpe li hena ɣeyiɣi aɖe ɖo. Le Nusɔsrɔ̃ 8 lia me la, míasrɔ̃ nu tso nu si tae wòɖe mɔ ɖo la ŋu.
5. Aleke míawɔ ate ɖe Mawu ŋu kplikplikpli?
Yehowa kpe mí be míate ɖe ye ŋu to gbedodoɖa dzi. Etsɔa ɖe le eme na mía dometɔ ɖe sia ɖe. (Psalmo 65:3; 145:18) Etsɔna kena faa. Edea dzesi agbagba siwo míedzena be míawɔ nu si dzea eŋu ne míedo kpo nu ɣeaɖewoɣi gɔ̃ hã. Eya ta togbɔ be míenye ame madeblibowo hã la, míate ŋu anɔ fomedodo kplikplikpli me kple Mawu.
Esi wònye Yehowae na agbe mí ta la, ele be míalɔ̃e wu ame bubu ɖe sia ɖe. (Marko 12:30) Esi nèle agbagba dzem be yeaɖe ale si yelɔ̃ Mawui afia to nu geɖe sɔsrɔ̃ tso eŋu kple wɔwɔ ɖe nu siwo wòdi tso asiwò dzi me la, wò kplii dome ava nɔ kplikplikpli wu.
Srɔ̃ Nu Geɖe Wu
NYA NYUI SI TSO MAWU GBƆ!
Ðe Ŋkɔ Le Mawu Sia?
Bubuŋkɔ geɖe le Mawu si, wo dometɔ aɖewoe nye Ŋusẽkatãtɔ, Wɔla kple Afetɔ. Video sia ɖee fia be Mawu fe ŋkɔ ŋutɔŋutɔ dze le Biblia me zi 7,000 kple edzivɔwo.


text:
GBETAKPƆXƆ—TATA SI MÍESRƆ̃NA July 2017
Nusɔsrɔ̃nyati siwo me míadzro tso August 28 va se ɖe September 24, 2017 la le tata sia me.
Wotsɔ Wo Ðokuiwo Na Faa—Le Turkey
Wowɔ gbefãɖeɖedɔ tɔxɛ aɖe le Turkey le fe 2014 me. Nu ka tae wowɔ ɖoɖo ɖe dɔ tɔxɛ sia ŋu? Nu kawoe do tso eme?
Di Kesinɔnu Vavãwo
Mɔ kawo nue nàte ŋu azã wò nunɔamesiwo le be mia kple Mawu dome nanɔ kplikplikpli?
“Mifa Avi Kple Ame Siwo Le Avi Fam”
Aleke ame si le nu xam le efe ame vevi aɖe fe ku ta la awɔ akpɔ akɔfafa? Kpekpeɖeŋu kae nàte ŋu anae?
Nu Ka Tae Wòle Be Míakafu Yehowa?
Psalmo 147 lia ŋlɔla ɖo ŋku susu vovovo siwo tae wòle be míada akpe na mía Wɔla ahakafui la dzi mí.
Yehowa “Nena . . . Wò Ðoɖowo Katã Nadze Edzi Na Wò”
Ehiã be sɔhɛwo natso nya me le nu si woawɔ le agbe me ŋu. Nya sia ŋu bubu ate ŋu ado ŋɔdzi na wo, ke hã, Yehowa ayra ame siwo dia efe aɖaŋuɖoɖowo hewɔa wo dzi.
Woho Aʋa Ðe Wò Susu Ŋu—Ʋli Sesĩe Nàɖu Dzi
Satana to ameflunyawo dzi ho aʋa ɖe amewo fe susu ŋu. Nu kae nàwɔ atsɔ akpɔ ɖokuiwò ta?
Nyabiabia Siwo Tso Exlẽlawo Gbɔ
Ðe wòasɔ be tu nanɔ Kristotɔ aɖe si be yeatsɔ akpɔ ye ɖokui ta tso ame bubuwo si mea?


text:
Nu Kae Mawɔ Ne Metsi Akogo?
Nu si nàte ŋu awɔ
1. Wò susu nenɔ nu siwo nèwɔna nyuie dzi. (2 Korintotɔwo 11:6) Togbɔ be nanewo li mèwɔna nyuie o hã la, nu gbogbo aɖewo li nèwɔna nyuie. Ne èkpɔ nu nyui siwo nèwɔna dze sii la, ana kakaɖedzi nasu asiwò nàɖu ŋudzedzemakpɔmakpɔ ɖe ame ɖokui ŋu kple akogotsitsi dzi. Bia ɖokuiwò be, ‘Nu kawoe mewɔna nyuie?’ Bu ŋutete kple nɔnɔme nyui siwo le asiwò ŋu.
2. Tsɔ ɖe le eme na amewo ŋutɔŋutɔ. Gbã la, tsɔ ɖe le eme na ame ʋɛ aɖewo. Ðekakpui si ŋkɔe nye Jorge gblɔ be: “
Amewo fe fɔfɔme kple ale si wofe dɔwɔnawo le edzi yim ɖeɖe dzaa ta biabia ate ŋu akpe ɖe mía ŋu míanya wo nyuie.”
Aɖaŋuɖoɖo: Mèganɔ ha dem kple ame siwo nye hawòtiwo ɖeɖe ko o. Xɔlɔ̃ vavã siwo ŋu wofo nu tsoe le Biblia me la dometɔ aɖewo tsi wu wo nɔewo sãsãsã. Wo dometɔ aɖewoe nye Rut kple Naomi, David kple Yonatan kpakple Timoteo kple Paulo. (Rut 1:16, 17; 1 Samuel 18:1; 1 Korintotɔwo 4:17) Ðo ŋku edzi be dzeɖoɖo bia be ame sia ame nagblɔ efe susu. Amewo dina be woaɖo to yewo ne yewole nu fom. Eya ta ne dze menya ɖona na wò o la, ɖo ŋku edzi be womagblẽ dzeɖoɖoa ɖe wò ɖeka dziwò o!
3. Srɔ̃ ‘
ale si nàse veve ɖe ame nu.’ (1 Petro 3:8) Ne mèda asi ɖe amea fe nyaa dzi o hã la, ɖe asi le eŋu wòagblɔ efe susu. Kpɔ ŋudzedze ɖe efe nya siwo dzi nèda asi ɖo la ŋu. Ne èsusui be ele be yeaɖɔ efe susu ɖo le nane gome la, ke wɔe le tufafa kple ŋuɖɔɖo me.
Aɖaŋuɖoɖo: Ƒo nu na amewo ale si nàdi be woafo nu na yee. Ðeko nyahehe ɖe amewo ŋu dzodzro, wo koko, wo dzudzu alo fɔbubu wo wòadze abe ame dzɔdzɔe wò ŋutɔ nènye ene, ana woaka ɖa le ŋuwò. Woalɔ̃ wò nya gbɔ wu ne ‘
wò nya dzea to ɣesiaɣi.’—Kolosetɔwo 4:6.
Srɔ̃ Nu Geɖe Wu
DƆWƆGBALẼVIWO NA SƆHƐWO
Tenɔnɔ Ðe Akogotsitsi Nu
Èsena le ɖokuiwò me be yetsi akogoa? Zã dɔwɔgbalẽvi sia nàkpɔ nu si tae nètsia akogo kple ale si nàwɔ anɔ te ɖe enu la siaa.
NUTATA ƑE VIDEOWO
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?


text:
Nuka Tututue Nye Biblia fe Nufiafia?
Wotrɔ asi le Biblia srɔ̃gbalẽ sia ŋu be wòakpe ɖe ŋuwò nàsrɔ̃ nu si Biblia gblɔ tso nyati vovovowo ŋu, abe nu si tae míekpea fu, nu si dzɔna ɖe ame siwo ku dzi, ale si nàna dzidzɔ nanɔ wò fomea me, kple bubu geɖewo ene.
Aleae Mawu Ðoe Be Nuwo Nanɔa?
Ðewohĩ èdea ŋugble le nu si ta kuxiwo sɔ gbɔ alea egbea ŋu. Ènya be Biblia gblɔ be tɔtrɔ nyuiwo gbɔna kpuie, eye be ate ŋu aɖe vi na wòa?
TA 1
Ameka Tututue Mawu Nye?
Èxɔe se be Mawu tsɔa ɖe le eme na wò ŋutɔŋutɔa? Srɔ̃ nu tso ale si tututu Mawu le kple ale si nàwɔ ate ɖe eŋu la ŋu.
TA 2
Biblia La—Agbalẽ si Tso Mawu Gbɔ
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe? Nu ka tae nàte ŋu aka ɖe ŋugbedodo siwo le eme dzi?
TA 3
Nukae Nye Mawu fe Tameɖoɖo na Anyigba La?
Ðe Mawu fe tameɖoɖo na anyigba sia ava emea? Ne ava eme la, ke ɣekaɣie?
TA 4
Amekae Nye Yesu Kristo?
Srɔ̃ nu si ta Yesue nye Mesia si ŋugbe wodo, afi si wòtso va, kple nu si ta woyɔe be Yehowa fe Tenuvi.
TA 5
Tafe La—Mawu fe Nunana Gãtɔ Kekeake
Nukae nye tafe la? Viɖe kae wòate ŋu ahe vɛ na wò?
TA 6
Afikae Ame Kukuwo Le?
Srɔ̃ nu si Biblia gblɔ tso nɔnɔme si me kukuawo le kple nu si tae amegbetɔwo kuna ŋu.
TA 7
Mɔkpɔkpɔ Vavã si Li na Wò Ame Vevi Siwo Ku
Ame vevi aɖewo ku na wò kpɔa? Ðe míagate ŋu akpɔ wo akea? Srɔ̃ nu si Biblia fia tso tsitretsitsia ŋu.
TA 8
Nukae Nye Mawu fe Fiaɖufe La?
Ame geɖe nya Afetɔ fe Gbedodoɖa la nyuie. Nyagbɔgblɔ ‘Wò fiaɖufe nava’ gɔme ɖe?
TA 9
“Ŋkeke Mamlɛawo” Mee Míele Nyatefea?
Kpɔ ale si nɔnɔme siwo amewo le ɖeɖem fia la ɖo kpe edzi be míele ‘ŋkeke mamlɛ’ siwo Biblia gblɔ ɖi me la ɖa.
TA 10
Gbɔgbɔmenuwɔwɔwo—Alesi Wokpɔa Ŋusẽ Ðe Mía Dzii
Biblia fo nu tso mawudɔlawo kple gbɔgbɔ vɔ̃wo siaa ŋu. Woli ŋutɔŋutɔa? Ðe woate ŋu akpɔ ŋusẽ ɖe wò agbenɔnɔ dzia?
TA 11
Nukata Mawu Ðe Mɔ Fukpekpe Li?
Amewo bua fɔ Mawu be eya gbɔe fukpekpe siwo katã le xexea me la tso. Nu kae nye wò susu? Srɔ̃ nu tso nu si Mawu gblɔ be eya gbɔe fukpekpe tso ŋu.
TA 12
Agbe Nɔnɔ Alesi Wòadze Mawu Ŋu
Anya wɔ be nànɔ agbe si dzea Mawu ŋu. Le nyatefe me la, àte ŋu anye Mawu xɔlɔ̃.
TA 13
Bu Agbe abe Alesi Mawu Bunɛ Ene
Aleke Mawu bua fuɖeɖe, ʋudodo kple lãwo fe agbee?
TA 14
Alesi Nàna Dzidzɔ Nanɔ Wò Ƒomea Me
Lɔlɔ̃ si Yesu ɖe fia la nye kpɔɖeŋu na srɔ̃ŋutsuwo, srɔ̃nyɔnuwo, dzilawo kple ɖeviwo. Nu kawoe míate ŋu asrɔ̃ tso Yesu gbɔ?
TA 15
Subɔsubɔ si Dzea Mawu Ŋu
Kpɔ nu ade aɖewo siwo dea dzesi ame siwo subɔa Mawu vavã la.
TA 16
Ðoe Kplikpaa Nànɔ Subɔsubɔha Vavãtɔ Me
Kuxi kawoe nàte ŋu ado goe ne èle wò dzixɔsewo me ɖem na amewo? Aleke nàwɔ esia be woagado dziku ɖe ŋuwò o?
TA 17
Te Ðe Mawu Ŋu le Gbedodoɖa Me
Ðe Mawu ɖoa to wò gbedodoɖawoa? Be nànya esia la, ele be nàse nu si Biblia fia tso gbedodoɖa ŋu gɔme.
TA 18
Akpa si Nyɔnyrɔxɔxɔ Wɔna le Mia Kple Mawu Dome Ƒomedodo Me
Afɔ kawoe wòhiã be ame naɖe hafi adze axɔ nyɔnyrɔ azu Kristotɔ? Srɔ̃ nu tso nu si nyɔnyrɔxɔxɔ ɖe tsi me fia kple ale si wowɔnɛ ŋu.
TA 19
Yi Edzi Nànɔ Mawu fe Lɔlɔ̃ la Me
Aleke míaɖee afia be míelɔ̃ Mawu eye míekpɔ ŋudzedze ɖe nu siwo katã wòwɔ na mí ŋu?
MEGBENYAWO
Mawu fe Ŋkɔ—Alesi Woazãe Kple Gɔmesese si Le Eŋu
Woɖe Mawu fe ŋkɔa ɖa le Biblia gɔmeɖeɖe geɖe me. Nu ka tae? I Ðe wòle vevie be míazã Mawu fe ŋkɔa?
MEGBENYAWO
Alesi Daniel fe Nyagblɔɖia Gblɔ Mesia la fe Vava Ðii
Ƒe 500 kple edzivɔ do ŋgɔ la, Mawu ɖe ɣeyiɣi si tututu Mesia la ava fia. Srɔ̃ nu tso nyagblɔɖi wɔnuku sia ŋu!
MEGBENYAWO
Yesu Kristo—Mesia si Ŋugbe Wodo
Yesu Kristo dzie Biblia me nyagblɔɖi siwo katã ku ɖe Mesia ŋu la va eme ɖo. Xlẽ nyagblɔɖi siawo le wò Biblia me be nàkpɔ ale si wova eme tsitotsito.
MEGBENYAWO
Fofo la, Vi la, Kple Gbɔgbɔ Kɔkɔe la Ŋuti Nyatefea Ŋutɔŋutɔ
Ame geɖe xɔe se be Biblia fia nu tso Trinita ŋu. Nyatefeea?
MEGBENYAWO
Nusita Kristotɔ Vavãwo Mezãa Atitsoga le Tadedeagu me O
Atitsoga ŋue Yesu Kristo ku ɖo vavã? Xlẽ ŋuɖoɖoa tso Biblia ŋutɔ me.
MEGBENYAWO
Afetɔ fe Fiẽnuɖuɖu La—Azã si Dea Bubu Mawu Ŋu
Wode se na Kristotɔwo be woaɖu Kristo fe ku fe Ŋkuɖodzi. Ɣekaɣie wòle be woaɖui, eye alekee?
MEGBENYAWO
“Luʋɔ” Kple “Gbɔgbɔ”—Nukae Nya Siawo Fia Ŋutɔŋutɔ?
Ame geɖe susuna be ne ame ku la, efe akpa makpɔmakpɔ aɖe dona le ŋutilãa me heyia edzi nɔa agbe. Nu kae Mawu fe Nyaa gblɔ na mí tso nya sia ŋu?
MEGBENYAWO
Nukae Nye Sheol Kple Hades?
Biblia gɔmeɖela aɖewo ɖe Sheol kple Hades gɔme be “yɔdo” alo “dzomavɔ.” Nu kae nya siawo fia ŋutɔŋutɔ?
MEGBENYAWO
Ʋɔnudrɔ̃gbe La—Nukae Wònye?
Srɔ̃ nu tso ale si Ʋɔnudrɔ̃gbea anye yayra na amegbetɔfomea me tɔ wɔnutefewo ŋu.
MEGBENYAWO
1914—Ƒe Ðedzesi Aɖee Wònye le Biblia fe Nyagblɔɖi Me
Biblia me kpeɖodzi kae li be fe 1914 nye fe ɖedzesi aɖe le Biblia fe nyagblɔɖiwo me?
MEGBENYAWO
Amekae Nye Mawudɔlagã Mixael?
Biblia na míenya ame si mawudɔlagã ŋusẽtɔ sia nye. Srɔ̃ nu geɖe tso mawudɔlagã sia kple nu si wɔm wòle fifia la ŋu.
MEGBENYAWO
Nukae Nye ‘Babilon Gã La’?
Biblia-gbalẽ si nye Nyaɖeɖefia fo nu tso nyɔnu aɖe si ŋkɔe nye “Babilon gã” la ŋu. Ðe wònye nyɔnu ŋutɔŋutɔa? Nu kae Biblia gblɔ tso eŋu?
MEGBENYAWO
December mee Wodzi Yesua?
Kpɔ ale si yame fe nɔnɔme nɔna le le fea fe ɣeyiɣi si me wodzi Yesu. Nu kae esia fia mí?
MEGBENYAWO
Ðe Wòle Be Míaɖu Ŋkekenyuiwoa?
Afi kae subɔsubɔhawo fe azã xɔŋkɔwo kple ŋkekenyui siwo ame geɖe ɖuna le mia gbɔ dzɔ tso? Ŋuɖoɖoa awɔ nuku na wò.


text:
Ðe Wòsɔ Be Kristotɔ Nalɔ̃ Woawɔ Atike Nɛa?
Ale si Biblia ɖo eŋui
Ɛ̃.
Yesu gblɔ be: “Ame siwo le lãmesẽ me la mehiã atikewɔla o, gake ame siwo le dɔ lém la hiãe.” (Mateo 9:12) Efe nya siawo fia be eyomedzelawo ate ŋu alɔ̃ faa woawɔ atike na wo. Togbɔ be menye atikewɔgbalẽe Biblia nye o hã la, mɔfiamewo le eme siwo akpe ɖe ame siwo di be yewoadze Mawu ŋu la ŋu.
Nya siwo wòle be nàbia ɖokuiwò
1. Ðe mese atikewɔmɔnu si wobe yewoazã nam la gɔmea?
Biblia ɖo aɖaŋu na mí be míado nyawo akpɔ ahakpɔ kakaɖedzi le wo ŋu tsɔ wu be míaxɔ “nya sia nya” dzi ase.—Lododowo 14:15.
2. Ðe wòhiã be magakpɔ atikewɔla bubuwo fe susu le nya sia ŋua?
“Adaŋudela geɖewo” fe susuwo dada kpɔ ate ŋu aɖe vi na mí vevietɔ ne míedze dɔ sesẽ aɖe.—Lododowo 15:22.
3.
Ðe dɔdamɔnua awɔe be mada le Biblia fe se si nye be “woatsri . . . ʋu” dzia?—Dɔwɔwɔwo 15:20.
4. Ðe gbɔgbɔyɔyɔ fe nuwɔnawo nɔa mɔ si dzi ɖɔkta ato adom kpɔ kple dɔdamɔnua mea?
Biblia tsri “gbɔgbɔyɔyɔ.” (Galatiatɔwo 5:19-21) Be nànya ne atikewɔmɔnua lɔ gbɔgbɔyɔyɔ ɖe eme la, bu nyabiase siawo ŋu:
Ðe atikewɔla la zãa gbɔgbɔyɔyɔa?
Ðe atikewɔlaa susui be ɖe nèdze agɔ le mawuwo dzi alo adzetɔwo gbɔe dɔa tsoa?
Ðe atikea wɔwɔ alo ezazã alɔ vɔsasa, gbesa, alo nuwɔna siawo fomevi ɖe emea?
5. Ðe metsi dzi fũu akpa ɖe nye lãmesẽ ŋua?
Biblia ɖo aɖaŋu be: “Mina amewo katã nanyae be nugɔmeselawo mienye.” (Filipitɔwo 4:5)
Nugɔmesese akpe ɖe ŋuwò nàle fɔ ɖe “nu siwo le vevie wu,” abe mawusubɔsubɔ ene ŋu.—Filipitɔwo 1:10; Mateo 5:3.


text:
Nu Kae Nye Nyɔnyrɔxɔxɔ?
Ale si Biblia ɖo eŋui
Nyɔnyrɔxɔxɔ fia be woade ame tsi me wòabu ɖe tsia me eye woagafɔe tso tsia me. * Esia tae wonyrɔ Yesu ɖe tɔsisi me ɖo. (Mateo 3:
Gɔmesese si le nyɔnyrɔxɔxɔ ŋu
Biblia tsɔ nyɔnyrɔxɔxɔ sɔ kple ame ɖiɖi. (Romatɔwo 6:4; Kolosetɔwo 2:12) Ne wonyrɔ ame aɖe ɖe tsi me la, efia be amea ku le efe agbenɔnɔ tsãtɔ gome eye wòdze agbe yeye gɔme abe Kristotɔ si ɖe adzɔgbe na Mawu ene. Nyɔnyrɔxɔxɔ kple afɔɖeɖe siwo doa ŋgɔ nɛ la nye ɖoɖo siwo Mawu wɔ be dzitsinya nyui nasu ame siwo xɔ Yesu Kristo fe vɔsa dzi se la si. (1 Petro 3:21) Eya ta Yesu fia nu eyomedzelawo be ele be woaxɔ nyɔnyrɔ.
Ðe nyɔnyrɔxɔxɔ ɖe tsi me klɔa ame fe nu vɔ̃wo ɖa?
Ao. Biblia fia nu be Yesu fe ʋu koe ate ŋu aklɔ míafe nu vɔ̃wo ɖa. (Romatɔwo 5:
Nu kae nye mawutsideta?
Nya mawutsideta medze le Biblia me le gbegbɔgblɔ gbãtɔ me o. Enye wɔna aɖe si me wodea tsi ta na vidzĩ le (wowua tsi ɖe efe ta dzi loo alo kɔa tsi ɖe ta me nɛ) hetsɔa ŋkɔ nɛ.
Ðe Biblia fia nu be woana nyɔnyrɔ vidzĩwoa?
Ao. Ame siwo tsi ase “Mawu Fiaɖufe . . . ŋuti nya nyuia” gɔme ahaxɔ edzi se la koe ate ŋu axɔ nyɔnyrɔ azu Kristotɔwo. (Dɔwɔwɔwo 8:12) Esia do fome kple Mawu fe nyaa sese, edzi wɔwɔ kple dzimetɔtrɔ
Azɔ hã, Biblia na míenya be Mawu bua Kristotɔwo fe vi siwo metsi haɖe o be wole kɔkɔe le esi wo dzilawo wɔa nutefe na Mawu ta. (1 Korintotɔwo 7:14) Ne ɖe wòsɔ be woana nyɔnyrɔ vidzĩwo la, magahiã be woabu wo be wole kɔkɔe le ame aɖe fe nutefewɔwɔ ta o. *
Susu totro siwo le amewo si ku ɖe Kristotɔwo fe nyɔnyrɔxɔxɔ ŋu
Susu totro: Mehiã kokoko be woanyrɔ ame ɖe tsi me o, ne wowu tsi ta nɛ alo kɔ tsi ɖe ta me nɛ la, esia hã sɔ.
Nyatefea: Nyɔnyrɔxɔxɔ siwo katã ŋu Biblia fo nu tsoe la nye esiwo me wonyrɔ ameawo ɖe tsi me le. Le kpɔɖeŋu me, esi nusrɔ̃la Filipo nyrɔ Etiopia ŋutsu aɖe la, Biblia gblɔ be “woɖi yi tsi la me.” Emegbe “wodo le tsia me.”
Susu totro: Biblia ɖee fia be vidzĩwo hã xɔa nyɔnyrɔ ne wole fome blibo aɖe nyrɔm. Le kpɔɖeŋu me, Biblia gblɔ tso gaxɔdzikpɔla aɖe si nɔ Filipi ŋu be: “Wonyrɔ eya kple efe fome bliboa katã.”
Nyatefea: Nya siwo dze le gaxɔdzikpɔlaa fe ŋutinya sia me ɖee fia be efemetɔ siwo xɔ nyɔnyrɔ la se “Yehowa fe nya” gɔme eye “wokpɔ dzidzɔ geɖe.” (Dɔwɔwɔwo 16:32, 34) Nyatefenya mawo na míekpɔe kɔtɛ be ne vidzĩ aɖewo le gaxɔdzikpɔlaa fe fomea me hã la, womanyrɔ wo o, elabe womate ŋu ase Yehowa fe nya gɔme o.
Susu totro: Esi Yesu gblɔ be ɖevi suewo tɔe nye Fiaɖufea la, efia be eda asi ɖe edzi be woate ŋu anyrɔ vidzĩwo.
Nyatefea: Menye nyɔnyrɔxɔxɔ ŋue Yesu nɔ fom tsoe hafi gblɔ nya mawo o. Nu si koŋ efe nyawo fiae nye be ele be ame siwo adze na Mawu Fiaɖufea la nanɔ abe ɖevi suewo ene
^ mm. 3 Helagbe me nya si me woɖe nya “nyɔnyrɔxɔxɔ” tsoe la fia be “woade nane tsi me.” Kpɔ nyagɔmeɖegbalẽ si nye Theological Dictionary of the New Testament, Babla I, axa 529.
^ mm. 12 Le numekugbalẽ aɖe fe nya nu la, “nyɔnyrɔnana vidzĩwo fe nya aɖeke medze le Nubabla Yeyea me o.” Egblɔ hã be “susu totro si le amewo si ku ɖe nyɔnyrɔxɔxɔ ŋu,” si nye be eklɔa nu vɔ̃ le ame ŋu, koŋue na wova dze nyɔnyrɔnana vidzĩwo.
^ mm. 15 Wogblɔ le Katolikotɔwo fe numekugbalẽ aɖe fe tanya si nye “Nya Si Biblia Gblɔ Tso Nyɔnyrɔxɔxɔ Ŋu” te be: “Edze fãa be le Sɔlemeha gbãtɔ me la, menye ɖe wode tsi ta na amewo o, ɖe wonyrɔ wo ɖe tsi me boŋ.”
Srɔ̃ Nu Geɖe Wu
Nuka Tututue Nye Biblia fe Nufiafia?
Akpa si Nyɔnyrɔxɔxɔ Wɔna le Mia Kple Mawu Dome Ƒomedodo Me
Afɔ kawoe wòhiã be ame naɖe hafi adze axɔ nyɔnyrɔ azu Kristotɔ? Srɔ̃ nu tso nu si nyɔnyrɔxɔxɔ ɖe tsi me fia kple ale si wowɔnɛ ŋu.


text:
5 Mègahe nya ɖe ame tsitsi ŋu o.+ Ke boŋ xlɔ̃ nui abe fofo ene, ɖekakpuiwo abe nɔviŋutsuwo ene,2 nyɔnu tsitsiwo abe dadawo ene, ɖetugbuiwo abe nɔvinyɔnuwo ene le dzadzɛnyenye blibo me.3 Bu ahosi siwo nye ahosi ŋutɔŋutɔwo* la ŋu.+4 Ke ne viwo alo mamayɔviwo le ahosi aɖe si la, na ame siawo nasrɔ̃ ale si woawɔ nu si dzea Mawu ŋu le woawo ŋutɔwo fe afe me gbã,+ eye woaɖo etefe na wo dzilawo, wo tɔgbuiwo kple wo mamawo ale si dze,+ elabena esia sɔ le Mawu ŋkume.+5 Ke nyɔnu si nye ahosi ŋutɔŋutɔ, eye naneke mele esi o la, tsɔa efe mɔkpɔkpɔ ɖoa Mawu dzi,+ eye wònɔa kokofofowo kple gbedodoɖawo dzi zã kple keli.+6 Ke ahosi si tsɔa eɖokui dea asi na ŋutilã fe dzodzro la, togbɔ be ele agbe hã enye ame kuku.7 Eya ta yi edzi nànɔ mɔfiame siawo nam, ale be woanye mokakamanɔŋutɔwo.8 Le nyatefe me la, ne ame aɖe mekpɔa eya ŋutɔ tɔwo fe nu hiahiãwo gbɔ o, vevietɔ eya ŋutɔ fe afemetɔwo fe nu hiahiãwo gbɔ o la, egbe xɔse la, eye wòvɔ̃ɖi wu dzimaxɔsetɔ.+9 Ahosi si woatia la naxɔ tso fe blaade heyi, ame si nye ŋutsu ɖeka srɔ̃,10 ame si ŋu woɖi ɖase le le efe dɔwɔwɔ nyuiwo ta,+ ne ehe viawo nyuie,+ ne ewɔa amedzro,+ ne eklɔa afɔ na ame kɔkɔewo,+ ne ena kpekpeɖeŋu ame siwo ɖo xaxa me,+ ne ekpɔa gome le dɔ nyui sia dɔ nyui wɔwɔ me.11 Ke mègatia ahosi siwo metsi o, elabena ne wofe gbɔdɔdɔ fe dzodzrowo va zu mɔxeɖenu na wofe subɔsubɔdɔ wɔwɔ na Kristo la, wodina be yewoaɖe srɔ̃.12 Woava drɔ̃ ʋɔnu wo le esi wogbe nu le wofe xɔse gbãtɔ gbɔ* ta.13 Eye wogbea dɔwɔwɔ hã, nɔa tsatsam tso afe me yi afe me; ɛ̃, menye ɖeko wogbea dɔwɔwɔ o, ke wonɔa ame ŋu nya hã gblɔm, eye wonɔa nu dem amewo fe nyawo me+ henɔa nya siwo mele be woagblɔ o la gblɔm.14 Eya ta medi be ahosi siwo metsi o la naɖe srɔ̃,+ adzi vi,+ akpɔ afe dzi, ale be woagana mɔ tsitretsiɖeŋula la wòakpɔ nya vlo aɖeke agblɔ tso mía ŋu o.15 Le nyatefe me la, wo dometɔ aɖewo trɔ dze Satana yome hã xoxo.16 Ne nyɔnu xɔsetɔ aɖe fe fometɔ aɖe nye ahosi la, nena kpekpeɖeŋui, ne wòaganye agba na hame la o. Ekema hamea ate ŋu akpe ɖe ame siwo nye ahosi ŋutɔŋutɔwo* ŋu.+17 Hamemetsitsi siwo wɔa wofe dzikpɔkpɔdɔa nyuie la+ dze na bubu tefe eve,+ vevietɔ wo dometɔ siwo doa vevie nu le nufofo kple nufiafia me.+18 Elabena ŋɔŋlɔ la gblɔ be, “Mègabla nu na nyitsu ne ele nuku tugum o,”+ eye be, “Dɔwɔla dze na efe fetu.”+19 Ne wotso ame tsitsi* aɖe nu la, mègaxɔe o, negbe le ɖaseɖila eve alo etɔ̃ fe nya nu ko.+20 Ka mo+ na ame siwo tsɔ nu vɔ̃ wɔwɔ ɖo dɔe+ la le amewo katã ŋkume, ne ame mamlɛawo nakpɔe ne woavɔ̃.21 Mele eɖom dziwò le Mawu kple Kristo Yesu kpakple mawudɔla tiatiawo ŋkume be, nàlé mɔfiame siawo me ɖe asi nazãbubu kple ameŋkumekpɔkpɔ aɖeke manɔmee.+22 Mègatsɔ dzitsitsi ada asi ɖe ame aɖeke dzi gbeɖe o;+ eye mègakpɔ gome le ame bubuwo fe nu vɔ̃wo me o; lé ɖokuiwò dzadzɛ.23 Mèganɔ tsi ɖeɖe ko nom o,* ke boŋ no wain vi aɖe le wò dɔgbo kple wò lãmegbegblẽ enuenu la ta.24 Ame aɖewo fe nu vɔ̃wo dzena gaglã, si nana wodrɔ̃a ʋɔnu wo enumake, ke ame aɖewo hã tɔ va dzena emegbe.+25 Nenema kee dɔwɔwɔ nyuiwo hã dzena gaglã,+ ke esiwo medze o la, mate ŋu anɔ ɣaɣla ɖaa o.+
Etenuŋɔŋlɔ
^ Alo, “ahosi siwo ɖo hiã me evɔ ame aɖeke meli akpɔ wo dzi o.”


text:
TA EVELIA
Biblia La—Agbalẽ Si Tso Mawu Gbɔ
1, 2. Nu ka tae Biblia la nye nunana dodzidzɔname aɖe tso Mawu gbɔ na mí?
ALEKE nàse le ɖokuiwò me ne xɔ̃wò aɖe na nu nyui aɖe wò le vo me? Nunana la ʋuʋu manɔ tsɔtsɔm na wò o, eye dzi adzɔ wò be xɔ̃wòa bu ŋuwò. Àda akpe nɛ ɖe eta.
2 Biblia la nye nunana tso Mawu gbɔ na mí. Nyatakaka siwo mímate ŋu akpɔ le tefe bubu aɖeke o la woe le eme na mí. Le kpɔɖeŋu me, egblɔ na mí be Mawue wɔ dzifowo, anyigba la kple ŋutsu gbãtɔ kpakple nyɔnu gbãtɔ. Mɔfiame siwo ate ŋu akpe ɖe mía ŋu míakpɔ míafe kuxiwo gbɔ la le Biblia me. Biblia gblɔ ale si Mawu ana tame si wòɖo be yeana nɔnɔmeawo nanyo wu le anyigba dzi la nava eme na mí. Nunana dodzidzɔname ka gbegbee nye esi Biblia la nye!
3. Nu kae nàva kpɔ ne èyi Biblia la sɔsrɔ̃ dzi?
3 Ne èle Biblia srɔ̃m la, àva kpɔe be Mawu di be nànye ye xɔlɔ̃. Ne èyi edzi le nu srɔ̃m tso eŋu la, wò kplii dome xɔlɔ̃dzedzea me anɔ sesẽm ɖe edzi.
4. Nu kae wɔ dɔ ɖe dziwò le Biblia ŋu?
4 Woɖe Biblia gɔme ɖe gbe 2,600 aɖewo me, eye wota ɖekaɖeka miliɔn akpe geɖewo. Anyigbadzinɔla siwo wu 90 le alafa me ate ŋu akpɔ Biblia axlẽ le wo degbe me. Womaa Biblia miliɔn ɖeka kple edzivɔ kwasiɖa ɖe sia ɖe! Vavãe, agbalẽ bubu aɖeke megali de Biblia nu o.
5. Nu ka tae míagblɔ be Biblia “tso Mawu fe gbɔgbɔ me”?
5 Biblia la nye agbalẽ si “tso Mawu fe gbɔgbɔ me.” (Xlẽ 2 Timoteo 3:16.) Gake ame aɖewo abia be, ‘Esi wònye be amegbetɔwoe ŋlɔ Biblia ɖe, ke aleke wòate ŋu atso Mawu gbɔe?’ Biblia ɖo eŋu be: “Gbɔgbɔ kɔkɔe ye ʋã [alo fia mɔ] amewo wogblɔ Mawu fe nyawo ɖi.” (2 Petro 1:21) Esia sɔ kple ale si dɔtɔ aɖe nabia tso efe agbalẽŋlɔla si be wòaŋlɔ lɛta aɖe na ye. Ame ka tɔe lɛta la nye? Dɔtɔ la fe lɛtae, menye agbalẽŋlɔlaa tɔe o. Nenema ke Mawu tɔe Biblia nye, ke menye ame siwo wòzã woŋlɔe la tɔe o. Mawue fia mɔ wo woŋlɔ efe susuwo ɖi. Eya ta “Mawu fe nya” ye Biblia la nye vavã.—1 Tesalonikatɔwo 2:13; kpɔ Dzesidenya 2.
BIBLIA ME NYAWO DE PƐPƐPƐ
6, 7. Nu kae ɖo kpe edzi be Biblia me nyawo wɔ ɖeka?
6 Biblia la ŋɔŋlɔ xɔ fe 1,600 kple edzivɔ. Eŋlɔlawo nɔ agbe le ɣeyiɣi vovovowo me. Wo dometɔ aɖewo nye agbalẽnyalagãwo, gake bubuwo hã menya agbalẽ ale o. Le kpɔɖeŋu me, wo dometɔ ɖeka nye ɖɔkita. Wo dometɔ aɖewo hã nye agbledelawo, lãɖelawo, alẽkplɔlawo, nyagblɔɖilawo, ʋɔnudrɔ̃lawo kple fiawo. Togbɔ be ame vovovowoe ŋlɔ Biblia hã la, emenyawo katã wɔ ɖeka. Megblɔa nya aɖe le ta aɖe me evɔ gblɔa nya si tsi tsitre ɖe ema ŋu le ta bubu me o. *
7 Biblia fe ta gbãtɔwo gblɔ ale si amegbetɔfomea fe kuxiwo dze egɔmee la na mí, eye efe ta mamlɛtɔwo gblɔ ale si Mawu ava kpɔ kuxi mawo gbɔ ahatrɔ anyigba bliboa wòazu paradiso la na mí. Nya siwo le Biblia me la ku ɖe nu siwo dzɔ le amegbetɔfomea fe ŋutinya me fe akpe geɖe la ŋu eye woɖee fia be Mawu fe tameɖoɖo vaa eme godoo.
8. Gblɔ kpɔɖeŋu aɖewo siwo ɖee fia be Biblia me nyawo sɔ pɛpɛpɛ le dzɔdzɔmeŋutinunya gome.
8 Menye dzɔdzɔmeŋutinunya alo suku fe nusrɔ̃gbalẽe Biblia nye o, gake nya siwo wògblɔ tso nu siwo ŋu dzɔdzɔmeŋutinunyalawo va kena ɖo ŋu la dena pɛpɛpɛ ɣesiaɣi. Aleae míakpɔ mɔ be agbalẽ si tso Mawu gbɔ nanɔ. Le kpɔɖeŋu me, wode sewo le Mose Ƒe Agbalẽ Etɔ̃lia me na Israel-viwo ku ɖe nu siwo woawɔ be dɔlélewo magakaka o la ŋu. Woŋlɔ se siawo ɖi ɣeyiɣi didi aɖe megbe hafi amewo va nya nu tso ale si dɔlékuiwo hea dɔléle vanɛ la ŋu. Biblia gblɔe wòsɔ pɛpɛpɛ hã be womeku anyigba la ɖe naneke ŋu o. (Hiob 26:7) Le ɣeyiɣi si me ame akpa gãtɔ xɔe se be ɖe anyigba le gbadzaa la, Biblia ya gblɔ be anyigba la le nogoo.—Yesaya 40:22.
9. Nu kae Biblia-ŋlɔlawo fe anukwareɖiɖi kpe ɖe mía ŋu míekpɔ dze sii?
9 Ŋutinyamenudzɔdzɔ siwo woŋlɔ ɖe Biblia me la de pɛpɛpɛ. Gake ŋutinyagbalẽ bubu siwo li la me nyawo ya medena pɛpɛpɛ o, elabe wo ŋlɔlawo metoa nyatefe o. Le kpɔɖeŋu me, womeŋlɔa nu tso ɣeyiɣi siwo me woɖu wo dedukɔwo dzi le aʋa me la ŋu ɣesiaɣi o. Gake ame siwo ŋlɔ Biblia ya to nyatefe eye woŋlɔ nu tso aʋa siwo me woɖu Israel dzi le gɔ̃ hã ŋu. Woŋlɔ woawo ŋutɔ fe vodadawo gɔ̃ hã ɖi. Le kpɔɖeŋu me, le Mose Ƒe Agbalẽ Enelia me la, Mose gblɔ be yeda vo gã aɖe, eye Mawu he to na ye ɖe eta. (4 Mose 20:2-12) Ale si Biblia-ŋlɔlawo ɖi anukware la ɖee fia be Mawu gbɔe Biblia tso. Esia fia be míate ŋu aka ɖe Biblia dzi.
AGBALẼ SI ME AÐAŊUÐOÐO NYUIWO LE
10. Nu ka tae Biblia fe aɖaŋuɖoɖowo kpena ɖe mía ŋu egbea?
10 Biblia la “tso Mawu fe gbɔgbɔ me, eye wònyo na nufiafia, na mokaka, na ɖɔɖɔɖo.” (2 Timoteo 3:16) Ɛ̃, Biblia fe aɖaŋuɖoɖowo kpena ɖe mía ŋu egbea. Yehowa nya míafe wɔwɔme, eya ta esea míafe tamebubu kple seselelãmewo gɔme. Enya mí wu míawo ŋutɔwo gɔ̃ hã, eye wòdi be míakpɔ dzidzɔ. Enya nu siwo aɖe vi na mí kple nu siwo maɖe vi na mí o siaa.
11, 12. (a) Aɖaŋu nyui kawoe Yesu ɖo le Mateo ta 5 va se ɖe ta 7? (b) Nu bubu kawoe míate ŋu asrɔ̃ le Biblia me?
11 Yesu ɖo aɖaŋu nyui aɖewo na mí le Mateo ta 5 va se ɖe ta 7 ku ɖe ale si míawɔ akpɔ dzidzɔ, ale si míawɔ anɔ ŋutifafa me kple amewo, ale si míado gbe ɖa kple susu si wòle be wòanɔ mía si ɖe ga ŋu la ŋuti. Togbɔ be eɖo aɖaŋu siawo fe akpe evee nye esia hã la, ŋusẽ gakpɔtɔ le wo ŋu eye wogakpena ɖe ame ŋu egbea abe ale si ko wònɔ esime wòɖo wo ene.
12 Yehowa na gɔmeɖosewo alo mɔfiamewo mí le Biblia me ku ɖe nu si míawɔ be míafe fomegbenɔnɔ nanyo, míanye dɔ nyui wɔlawo kple nu siwo míawɔ be mí kple amewo dome nanɔ nyuie la ŋu. Biblia me mɔfiame siawo ate ŋu akpe ɖe mía ŋu eɖanye ame ka kee míenye o, afi ka kee míele alo kuxi ka ke me tomee míele o.—Xlẽ Yesaya 48:17; kpɔ Dzesidenya 3.
ÀTE ŊU AKA ÐE BIBLIA ME NYAGBLƆÐIWO DZI
13. Nu kae Yesaya gblɔ ɖi be adzɔ ɖe Babilon dzi?
13 Biblia me nyagblɔɖi geɖewo va eme xoxo. Le kpɔɖeŋu me, Yesaya gblɔe ɖi be woatsrɔ̃ Babilon. (Yesaya 13:19) Egblɔ ale si tututu woatsrɔ̃ du lae ɖi tsitotsito. Agbo gãwo kple tɔsisi aɖe nye takpɔnu na dua. Gake Yesaya gblɔe ɖi be tɔsisi la amie eye woagblẽ agboawo ɖe nuvo. Du la dzi dzelawo ava xɔ dua aʋamawɔmawɔe. Yesaya gblɔe ɖi gɔ̃ hã be ŋutsu si ŋkɔe nye Kores aɖu Babilon dzi.—Xlẽ Yesaya 44:27–45:2; kpɔ Dzesidenya 4.
14, 15. Aleke Yesaya fe nyagblɔɖia va emee?
14 Ƒe alafa eve le nyagblɔɖi sia megbe la, aʋakɔ aɖe va ɖi anyi, eye wonɔ klalo be yewoadze Babilon dzi. Ame kae nye wofe aʋafia? Abe ale si tututu wogblɔe ɖi ene la, Persia-fia Kores ye. Aleae wòdzɔe be nɔnɔmeawo sɔ keŋ na nyagblɔɖia fe akpa susɔeawo me vava.
15 Babilontɔwo nɔ azã ɖum le zã si me wodze Babilon dzi. Wosusui be yewole dedie, elabe gli kɔkɔ aɖe kple tɔsisi aɖe fo xlã wo. Le dua godo la, Kores kple efe amewo ɖe ʋewo tsɔ trɔ mɔ na tɔsisia. Tsia mie va ɖo afi si Persia-ʋawɔlawo te ŋu tsoe. Gake aleke aʋawɔlaawo awɔ alia gli si woɖo fo xlã Babilon-dua? Abe ale si wogblɔe ɖi ene la, wogblẽ dua fe agbowo ɖe nuvo, eye aʋawɔlaawo xɔ dua aʋamawɔmawɔe.
16. (a) Nu kae Yesaya gblɔ ɖi be adzɔ ɖe Babilon dzi mlɔeba? (b) Aleke míewɔ nya be Yesaya fe nyagblɔɖia va eme?
16 Yesaya gblɔe ɖi be mlɔeba ame maganɔ Babilon gbeɖe o. Eŋlɔe ɖi be: “Ame maganɔ eme akpɔ o, eye maganye tefe si ame anɔ o tso dzidzime yi dzidzime.” (Yesaya 13:20) Ðe wòva eme nenema? Glikpowo koe le afi si Babilon nɔ tsã si didi abe kilometa 80 ene tso Bagdad fe anyiehe le Irak. Va se ɖe egbea gɔ̃ hã la, ame aɖeke mele afi ma o. Yehowa tsɔ “tsɔtsrɔ̃ fe xa” kplɔe vavã!—Yesaya 14:22, 23. *
17. Nu ka tae míate ŋu aka ɖe Mawu fe ŋugbedodowo dzi?
17 Ale si Biblia me nyagblɔɖi geɖewo va eme la ɖee fia be míate ŋu aka ɖe nya siwo Biblia gblɔ ɖi be woava dzɔ le etsɔme la dzi. Míate ŋu aka ɖe edzi be Yehowa awɔ ɖe ŋugbe si wòdo be yeana anyigba la nazu paradiso la dzi. (Xlẽ 4 Mose 23:19.) Vavãe, “agbe mavɔ fe mɔkpɔkpɔ si fe ŋugbe Mawu, ame si mate ŋu aka aʋatso o la, do tso gbe aɖe gbe ʋĩi ke la” le mía si.—Tito 1:2. *
BIBLIA ATE ŊU ATRƆ WÒ AGBENƆNƆ
18. Nya kae apostolo Paulo gblɔ tso “Mawu fe nya” la ŋu?
18 Míesrɔ̃e va yi be agbalẽ bubu aɖeke meli de Biblia nu o. Emenyawo wɔ ɖeka, eye le dzɔdzɔmeŋutinunya kple ŋutinya gome la, emenyawo dena ɣesiaɣi. Eɖoa aɖaŋu nyuiwo hã na mí, eye nyagblɔɖi gbogbo aɖewo le eme siwo va eme xoxo. Gake Biblia gawɔa dɔ geɖe wu emawo gɔ̃ hã. Apostolo Paulo gblɔ bena: “Mawu fe nya la le agbe, eye ŋusẽ le eŋu.” Nya mawo gɔme ɖe?—Xlẽ Hebritɔwo 4:12.
19, 20. (a) Aleke Biblia ate ŋu akpe ɖe ŋuwò nàdze si ɖokuiwò? (b) Nu kawoe nàwɔ atsɔ ada akpe na Mawu ɖe Biblia ta?
19 Biblia ate ŋu atrɔ wò agbenɔnɔ. Ate ŋu akpe ɖe ŋuwò nàdze si ɖokuiwò nyuie. Ate ŋu akpe ɖe ŋuwò nàse wò dzimesusuwo kple wò seselelãmewo gɔme. Le kpɔɖeŋu me, míate ŋu agblɔ be míelɔ̃ Mawu. Gake ne míedi be míaɖee afia be míelɔ̃ Mawu ŋutɔŋutɔ la, ele be míawɔ ɖe Biblia me nyawo dzi.
20 Biblia nye agbalẽ si tso Mawu gbɔ vavã. Mawu di be nàxlẽ Biblia, nàsrɔ̃e ahalɔ̃e. Da akpe nɛ ɖe nunana sia ta eye nànɔ Biblia srɔ̃m. Ekema àse tame si Mawu ɖo ɖe amegbetɔwo ŋu la gɔme. Le ta si kplɔ esia ɖo me la, míasrɔ̃ nu tso tameɖoɖo sia ŋu.
^ mm. 6 Togbɔ be ame aɖewo gblɔna be Biblia me nya aɖewo tsi tsitre ɖe bubuwo ŋu hã la, menye nyatefee o. Kpɔ agbalẽ si nye Biblia La—Mawu Ƒe Nyae Loo Alo Amegbetɔ Tɔea?, si le yevugbe me fe ta 7 lia, Yehowa Ðasefowoe tae.
^ mm. 16 Ne èdi be yeasrɔ̃ nu geɖe tso Biblia fe nyagblɔɖiwo ŋu la, kpɔ agbalẽ gbadza si nye Agbalẽ si Nyo na Amesiame fe axa 27-29, Yehowa Ðasefowoe tae.
^ mm. 17 Babilon fe tsɔtsrɔ̃ nye Biblia fe nyagblɔɖi geɖe siwo va eme la dometɔ ɖeka ko. Àte ŋu akpɔ nyagblɔɖi siwo ku ɖe Yesu Kristo ŋu le Dzesidenya 5 lia me.


text:
TA ADRELIA
Tsitretsitsi Li!
1-3. Nu ka fe kluviwoe mí katã míenye, eye aleke Yehowa aɖe mí tso esi me?
TSƆE BE wodrɔ̃ ʋɔnu wò be nànɔ ga me le wò agbe me katã ɖe nu vɔ̃ aɖe si mèwɔ o ta. Mɔkpɔkpɔ aɖeke meli be woava ɖe asi le ŋuwò gbe ɖeka o. Mɔkpɔkpɔ bu ɖe wò, eye naneke hã meli nàte ŋu awɔ tso eŋu o. Gake esime mɔkpɔkpɔ bu ɖe wò keŋkeŋ la, èva nyae be ŋusẽ le ame aɖe si wòaxɔ na wò, eye edo ŋugbe hã be yeaxɔ na wò! Aleke nàse le ɖokuiwò me?
2 Mí katã míenye ku fe kluviwo. Agbagba ka kee míeɖadze o, mímate ŋu asi le enu o. Gake ŋusẽ le Yehowa si be wòaɖe mí tso ku si me. Edo ŋugbe be: “Futɔ mamlɛtɔ si woaɖe ɖa lae nye ku.”—1 Korintotɔwo 15:26.
3 Kpɔ gbɔdzɔe si gbegbe nàkpɔ ɖa ne magava hiã be nànɔ vɔvɔ̃m be yeaku o la ɖa! Gake menye ku koe Yehowa aɖe ɖa o. Afɔ ame siwo ku hã ɖe tsitre. Bu dɔ si gbegbe esia awɔ ɖe dziwò la ŋu kpɔ. Edo ŋugbe be “ame siwo ŋu wɔna vɔ le le ku me” agava nɔ agbe ake. (Yesaya 26:19) Esiae Biblia yɔ be tsitretsitsi.
NE MÍAƑE AME VEVI AÐE KU
4. (a) Nu kae ate ŋu afa akɔ na mí ne míafe fometɔ alo xɔlɔ̃ vevi aɖe ku? (b) Ame kawoe nye Yesu xɔlɔ̃ veviwo dometɔ aɖewo?
4 Ne míafe fometɔ alo xɔlɔ̃ vevi aɖe ku la, míesea veve hexaa nu vevie. Wɔna vɔna le mía ŋu. Naneke meli míawɔ be amea nagbɔ agbe o. Gake akɔfanya vavã aɖe le Biblia me na mí. (Xlẽ 2 Korintotɔwo 1:3, 4.) Na míakpɔ kpɔɖeŋu aɖe si ɖee fia be Yehowa kple Yesu di vevie be yewoafɔ míafe ame vevi siwo ku ɖe tsitre la ɖa. Esime Yesu nɔ anyigba dzi la, eyia Lazaro kple nɔvia nyɔnu siwo nye Marta kple Maria gbɔ edziedzi. Ame etɔ̃ siawo katã nye Yesu xɔlɔ̃ veviwo. Biblia gblɔ be “Yesu lɔ̃a Marta kple nɔvianyɔnua kpakple Lazaro.” Gake gbe ɖeka la, Lazaro ku.—Yohanes 11:3-5.
5, 6. (a) Nu kae Yesu wɔ esi wòkpɔ Lazaro fometɔwo kple exɔlɔ̃wo le konyi fam? (b) Nu ka tae ale si Yesu sena le eɖokui me ne ame ku la faa akɔ na ame ŋutɔ?
5 Yesu yi be yeaɖafa akɔ na Marta kple Maria. Esi Marta see be Yesu gbɔna la, edo go le dua me yi ɖakpee. Dzi dzɔe ŋutɔ esi wòkpɔ Yesu, gake egblɔ na Yesu be: “Ne ɖe nèle afi sia la, anye ne nɔvinye la meku o.” Marta susui be Yesu tsi megbe akpa. Le ema megbe la, Yesu kpɔ Marta nɔvi nyɔnu Maria wòle avi fam. Esi Yesu kpɔ ale si wòlé blanui la, ete ɖe edzi vevie eye wòfa avi. (Yohanes 11:21, 33, 35) Ese veve si gbegbe wònyena ne míafe ame vevi aɖe ku.
6 Enyanya be Yesu hã sea veve vevie abe míawo ke ene ne ame ku la faa akɔ na mí ŋutɔ. Yesu le ko abe Fofoa ene. (Yohanes 14:9) Ŋusẽ le Yehowa si be wòaɖe ku ɖa tegbee, eye nu ma tututue wòawɔ kpuie.
“LAZARO LEE, DO GO!”
7, 8. Nu ka tae Marta medi be woaɖe kpe si le Lazaro fe yɔdoa nu ɖa o, gake nu kae Yesu wɔ?
7 Esi Yesu va ɖo agado si me wotsɔ Lazaro fe kukua mlɔ gbɔ la, kpe gã aɖe le enu. Yesu gblɔ be: “Miɖe kpe la ɖa.” Marta medi be woaɖee ɖa o, elabe Lazaro fe kukua nɔ yɔdo me ŋkeke enee nye ema. (Yohanes 11:39) Menya nu si Yesu le wɔwɔ ge atsɔ akpe ɖe nɔvia ŋutsua ŋu o.
8 Yesu gblɔ na Lazaro be: “Do go!” Nu si Yesu wɔ Marta kple Maria kpɔ la na wofe nu ku. “Ame si ku la do go, eye ameɖivɔ siwo wotsɔ bla asi kple afɔ nɛ gakpɔtɔ le eŋu.” (Yohanes 11:43, 44) Wofɔ Lazaro ɖe tsitre! Egawɔ ɖeka kple efe fometɔwo kple exɔlɔ̃wo. Wote ŋu ka asi eŋu, lée hefo nu kplii. Nukunu gã kae nye esi! Yesu fɔ Lazaro ɖe tsitre.
“NYƆNUVI, MELE EGBLƆM NA WÒ BE, ‘TSI TSITRE!’”
9, 10. (a) Ame kae na ŋusẽ Yesu wòfɔ ame kukuwo ɖe tsitre? (b) Nu ka tae tsitretsitsi fe mɔkpɔkpɔa ɖea vi na mí?
9 Yesu ŋutɔ fe ŋusẽe wòzã tsɔ fɔ amewo ɖe tsitrea? Ao. Hafi Yesu nafɔ Lazaro ɖe tsitre la, edo gbe ɖa na Yehowa eye Yehowa na ŋusẽe wòfɔ Lazaro ɖe tsitre. (Xlẽ Yohanes 11:41, 42.) Menye Lazaro ɖeka koe wofɔ ɖe tsitre o. Wofo nu tso nyɔnuvi fe-wuieve-vi aɖe si dze dɔ vevie la hã ŋu le Biblia me. Nyɔnuvia fofo Yairo lé blanui vevie eye wòɖe kuku na Yesu be wòada dɔ nɛ. Nyɔnuvi sia koe nye vi le esi. Esi Yairo nɔ nu fom kple Yesu la, ŋutsu aɖewo va gblɔ nɛ be: “Viwònyɔnuvi la ku! Nu ka fe fue nàgaɖe na Nufiala la?” Gake Yesu gblɔ na Yairo be: “Mègavɔ̃ o, xɔe se ko, eye woaɖee.” Eye wòkplɔ Yairo ɖo woyina afea me. Esi wogogo afea la, Yesu kpɔ amewo wonɔ nu xam eye wòse wofe avifafawo. Yesu gblɔ na wo be: “Midzudzɔ avifafa, elabena meku o, ke boŋ alɔ̃ dɔm wòle.” Yesu fe nyawo anya wɔ moya na ɖevia dzilawo. Yesu bia tso amewo katã si be woado go eye wòkplɔ ɖevia fofo kple dadaa woyi xɔ si me wotsɔ ɖevia mlɔ la me. Yesu lé ɖevia fe asi blewuu hegblɔ nɛ be: “Nyɔnuvi, mele egblɔm na wò be, ‘Tsi tsitre!’” Kpɔ ale si gbegbe dzi dzɔ ɖevia dzilawo ɖa esi ɖevia tso enumake hete zɔzɔ! Yesu fɔ wo via ɖe tsitre. (Marko 5:22-24, 35-42; Luka 8:49-56) Tso gbe ma gbe la, ne wokpɔ wo vinyɔnuvia la, woaɖo ŋku nu si Yehowa wɔ na wo to Yesu dzi la dzi. *
10 Ame siwo Yesu fɔ ɖe tsitre la gava ku emegbe. Gake nu siwo míexlẽ tso ame siawo ŋu ɖea vi geɖe na mí elabena enaa mɔkpɔkpɔ vavã mí. Yehowa di be yeafɔ ame kukuwo ɖe tsitre, eye awɔe hã.
NU SIWO MÍESRƆ̃ TSO TSITRETSITSI ŊUTI NUŊLƆÐIAWO ME
11. Nu kae Nyagblɔla 9:5 fia mí tso Lazaro ŋu?
11 Biblia gblɔ kɔtɛe be “kukuawo meganya naneke kura o.” Nenemae wònɔ le Lazaro hã gome. (Nyagblɔla 9:5) Abe ale si Yesu gblɔe ene la, ɖeko wònɔ abe ɖe Lazaro nɔ alɔ̃ dɔm ene. (Yohanes 11:11) Esime Lazaro nɔ yɔdo me la, “meganya naneke kura o.”
12. Aleke míewɔ nya be wofɔ Lazaro ɖe tsitre ŋutɔŋutɔ?
12 Ame geɖewo kpɔ etefe esi Yesu fɔ Lazaro ɖe tsitre. Yesu fe futɔwo gɔ̃ hã nya be ewɔ nukunu sia. Wokpɔ Lazaro le agbe, eye esia ɖo kpe edzi be wofɔe ɖe tsitre ŋutɔŋutɔ. (Yohanes 11:47) Tsɔ kpe ɖe eŋu la, ame geɖewo yi ɖakpɔ Lazaro ɖa, eye esia wɔe be wote edzixɔxɔ se be Mawue dɔ Yesu ɖa. Esia medzɔ dzi na Yesu fe futɔwo o, eya ta woɖoe be yewoawu Yesu kple Lazaro siaa.—Yohanes 11:53; 12:9-11.
13. Nu ka tae míeka ɖe edzi be Yehowa afɔ ame kukuwo ɖe tsitre?
13 Yesu gblɔ be woafɔ “ame siwo katã le ŋkuɖodziyɔdowo me” la ɖe tsitre. (Yohanes 5:28) Esia fia be ame siwo katã dzi Yehowa ɖo ŋkui la agbɔ agbe. Gake hafi Yehowa nafɔ ame aɖe ɖe tsitre la, ele be wòaɖo ŋku nu sia nu si ku ɖe amea ŋu dzi. Ðe wòate ŋu awɔ esia? Bu eŋu kpɔ ko, ɣletivi miliɔn akpe geɖewoe le xexe gbahoo sia me. Biblia gblɔ be Yehowa nya ɣletivi ɖe sia ɖe ŋkɔ. (Xlẽ Yesaya 40:26.) Ne ate ŋu aɖo ŋku ɣletivi ɖe sia ɖe fe ŋkɔ dzi la, ke míate ŋu aka ɖe edzi be ate ŋu aɖo ŋku nu sia nu si ku ɖe ame siwo wòdi be yeagbɔ agbee ŋu la dzi. Vevietɔ wu la, Yehowae wɔ nu sia nu, eya ta míenyae be ŋusẽ le esi be wòagbɔ agbe ame kukuwo.
14, 15. Nu kae Hiob fe nyawo fia mí tso tsitretsitsia ŋu?
14 Ŋutsu wɔnutefe Hiob xɔ tsitretsitsia dzi se. Ebia be: “Ne ame ku la, ɖe wòagagbɔ agbea?” Eye wògblɔ na Yehowa be: “Àyɔm, eye matɔ na wò. Wò asinudɔwɔwɔ fe nu le dzrowòm vevie.” Ɛ̃, Hiob nyae be Yehowa le ɣeyiɣi si me wòafɔ ame kukuwo ɖe tsitre la lalam vevie.—Hiob 14:13-15.
15 Aleke nèse le ɖokuiwò me ku ɖe tsitretsitsi fe mɔkpɔkpɔa ŋu? Ðewohĩ àbia be, ‘Ke nye fometɔ kple xɔ̃nye siwo ku ɖe, ɖe woafɔ woawo hã ɖe tsitrea?’ Efaa akɔ na mí be míanyae be Yehowa di vevie be yeagbɔ agbe kukuawo. Na míakpɔ nya si Biblia gblɔ tso ame siwo woafɔ ɖe tsitre kple afi siwo woanɔ ŋu la ɖa.
WOASE “EƑE GBE, EYE WOADO GO”
16. Aleke agbenɔnɔ anɔ na ame siwo woafɔ ɖe tsitre woava nɔ agbe le anyigba dzi?
16 Ame siwo wofɔ ɖe tsitre le blema la gawɔ ɖeka kple wofe fometɔwo le anyigba dzi afi sia. Esia agadzɔ ake le etsɔme, gake esia ya anyo sãsãsã wu. Nu ka tae? Elabe mɔnukpɔkpɔ asu ame siwo woafɔ ɖe tsitre woava nɔ anyigba dzi la si be woanɔ agbe tegbee eye womagaku akpɔ gbeɖe o. Woanɔ xexe aɖe si to vovo sãsãsã na esi me míele egbea la me. Aʋawɔwɔ, nu vlo wɔwɔ kple dɔléle maganɔ anyi o.
17. Ame kawoe woafɔ ɖe tsitre?
17 Ame kawoe woafɔ ɖe tsitre? Yesu gblɔ be “ame siwo katã le ŋkuɖodziyɔdowo me la ase efe gbe, eye woado go.” (Yohanes 5:28, 29) Eye Nyaɖeɖefia 20:13 hã gblɔ be: “Atsiafu ɖe ame kuku siwo le eme la na, eye ku kple Tsiẽfe ɖe ame kuku siwo le wo me la na.” Ɛ̃, ame miliɔn akpe geɖewo agava nɔ agbe ake. Apostolo Paulo hã gblɔ be woafɔ “ame dzɔdzɔewo kple ame madzɔmadzɔwo siaa” ɖe tsitre. (Xlẽ Dɔwɔwɔwo 24:15.) Nya mawo gɔme ɖe?
18. Ame kawoe nye ‘ame dzɔdzɔe’ siwo woafɔ ɖe tsitre?
18 ‘Ame dzɔdzɔeawo’ dometɔ aɖewoe nye Yehowa subɔla wɔnutefe siwo nɔ anyi do ŋgɔ na Yesu fe anyigbadzivava. Ame siwo woafɔ ɖe tsitre woanɔ agbe le anyigba sia dzi la dometɔ aɖewoe nye Noa, Abraham, Sara, Mose, Rut kple Esta. Àte ŋu axlẽ nu tso ŋutsu kple nyɔnu siawo dometɔ aɖewo ŋu le Hebritɔwo ta 11 lia me. Ke Yehowa subɔla wɔnutefe siwo ku le míafe ŋkekea me ya ɖe? Woawo hã wonye “ame dzɔdzɔewo,” eya ta woafɔ woawo hã ɖe tsitre.
19. Ame kawoe nye “ame madzɔmadzɔwo”? Mɔnukpɔkpɔ kae Yehowa ana wo?
19 ‘Ame madzɔmadzɔawo’ dometɔ aɖewoe nye ame miliɔn akpe geɖe siwo si mɔnukpɔkpɔ mesu wonya Yehowa o. Togbɔ be woku hã la, Yehowa meŋlɔ wo be o. Afɔ wo ɖe tsitre, eye mɔnukpɔkpɔ asu wo si woasrɔ̃ nu tso eŋu ahasubɔe.
20. Nu ka tae menye ame siwo katã ku lae woafɔ ɖe tsitre o?
20 Ðe esia fia be woafɔ ame siwo katã ku la ɖe tsitrea? Ao. Yesu gblɔ be womafɔ ame aɖewo ya ɖe tsitre o. (Luka 12:5) Ame kae atso nya me le ame siwo woafɔ ɖe tsitre kple esiwo womafɔ ɖe tsitre o la ŋu? Yehowae nye Ʋɔnudrɔ̃la Gãtɔ, gake ena ŋusẽ Yesu be “wòanye agbagbeawo kple kukuawo siaa fe ʋɔnudrɔ̃la.” (Dɔwɔwɔwo 10:42) Eya ta womafɔ ame siwo katã wodrɔ̃ ʋɔnui be wonye ame vɔ̃ɖi siwo gbe dzimetɔtrɔ la ɖe tsitre o.—Kpɔ Dzesidenya 19.
TSITRETSITSI YI DZIƑO
21, 22. (a) Nu kae wòfia be woafɔ ame hena dzifoyiyi? (b) Ame kae nye ame gbãtɔ si wofɔ ɖe tsitre hena agbenɔnɔ le dzifo?
21 Biblia gagblɔ na mí hã be ame aɖewo anɔ agbe le dzifo. Ne wofɔ ame aɖe be wòayi dzifo la, menye amegbetɔ fe ŋutilãe nɔa eŋu hafi wofɔnɛ o. Wofɔnɛ wòzua gbɔgbɔ be wòayi aɖanɔ agbe le dzifo.
22 Yesue nye amegbetɔ gbãtɔ si wofɔ ɖe tsitre alea. (Yohanes 3:13) Esi Yesu ku ŋkeke etɔ̃ megbe la, Yehowa fɔe ɖe tsitre. (Psalmo 16:10; Dɔwɔwɔwo 13:34, 35) Esi wofɔ Yesu ɖe tsitre la, menye amegbetɔ fe ŋutilãe nɔ eŋu o. Apostolo Petro gblɔ tso Yesu ŋu be “wowui le ŋutilã me, ke wogbɔ agbee le gbɔgbɔ me.” (1 Petro 3:18) Wogbɔ agbe Yesu wòzu gbɔgbɔmenuwɔwɔ sẽŋu aɖe! (1 Korintotɔwo 15:3-6) Gake Biblia gblɔ be menye eya ɖeka koe woafɔ alea o.
23, 24. Ame kawoe nye “alẽha sue” si ŋu Yesu fo nu tsoe, eye ame nenie wonye?
23 Esi wòsusɔ vie Yesu fe kuɣi naɖo la, egblɔ na efe nusrɔ̃la wɔnutefewo be: “Meyina be madzra tefe ɖo ɖi na mi.” (Yohanes 14:2) Esia fia be woafɔ eyomedzela aɖewo ɖe tsitre woayi aɖanɔ agbe le dzifo. Ame nenie? Yesu gblɔ be woanye ame ʋɛ aɖewo ko, woanye “alẽha sue.” (Luka 12:32) Apostolo Yohanes yɔ ameawo fe xexlẽme bliboa esi wòkpɔ Yesu “le tsitre ɖe [dzifo] Zion To la dzi, eye ame akpe alafa ɖeka blaene vɔ ene” le eŋu.—Nyaɖeɖefia 14:1.
24 Ɣekaɣie woafɔ Kristotɔ ame akpe alafa ɖeka blaene vɔ eneawo (144,000) ɖe tsitre? Biblia gblɔ na mí be esia ava eme ne Kristo dze dziɖuɖu gɔme le dzifo vɔ megbe. (1 Korintotɔwo 15:23) Ɣeyiɣi ma mee míele fifia, eye wofɔ ame akpe alafa ɖeka blaene vɔ eneawo fe akpa gãtɔ xoxo woyi dzifo. Ne wo dometɔ siwo kpɔtɔ le anyigba dzi ku la, wofɔa wo enumake woyia dzifo. Gake woafɔ amegbetɔ akpa gãtɔ le etsɔme woanɔ Paradiso me le anyigba dzi afi sia.
25. Nu ka mee míadzro le ta si kplɔ esia ɖo me?
25 Etefe madidi o, Yehowa aɖe amegbetɔwo katã tso ku si me, eye ku nu ayi tegbee! (Xlẽ Yesaya 25:8.) Gake dɔ kawoe ame siwo ayi dzifo la awɔ le afi ma? Biblia gblɔ be woaɖu fia kple Yesu le Fiaɖufedziɖuɖua me. Míasrɔ̃ nu geɖe tso dziɖuɖu ma ŋu le ta si kplɔ esia ɖo me.


text:
HADZIDZI 88
Na Manya Wò Mɔwo
1. Mawu, míezɔ ɖe wò ameyɔyɔ dzi
Va fo fu ɖe ŋkuwòme ɖekae.
Míeva gbɔwò be nàfia wò mɔwo mí;
Wò Nya nye kekeli fiaa mɔ mí.
(HAXE)
Oo Yehowa, na manya wò mɔwo;
Na mase wò sededewo gɔme.
Na mazɔ le wò nyatefe la me.
Makpɔ dzidzɔ ɖe wò sea ŋu tegbee.
2. Yehowa Mawu, wò nunya goglo loo!
Wò afiatsotsowo le ’tefe.
Wò nyawo magbe nukuwɔwɔ nam o.
Ŋuwò ko maɖo dzi ɖo tegbee.
(HAXE)
Oo Yehowa, na manya wò mɔwo;
Na mase wò sededewo gɔme.
Na mazɔ le wò nyatefe la me.
Makpɔ dzidzɔ ɖe wò sea ŋu tegbee.


text:
Menye ɣesiaɣie wokpɔa ŋudzedze ɖe nunya ŋu o (13-18)
9 Metsɔ nu siawo katã de nye dzi me, eye mefo nya ta be, ame dzɔdzɔewo kple nunyalawo kpakple wofe dɔwɔwɔwo le Mawu vavã la si me.+ Amegbetɔwo menya lɔlɔ̃ kple fuléle siwo katã nɔ anyi do ŋgɔ na wo la o.2 Nu ɖeka tɔgbi ye dzɔna ɖe amewo katã dzi,+ ɖe ame dzɔdzɔe kple ame vɔ̃ɖi dzi,+ ɖe ame nyui kple ame dzadzɛ kpakple ame si mele dzadzɛ o dzi, ɖe ame siwo saa vɔ kple ame siwo mesaa vɔ o siaa dzi. Nu nyui wɔla kple nu vɔ̃ wɔla sɔ; ame si kaa atam kple ame si ɖɔa ŋu ɖo hafi kaa atam la sɔ.3 Esiae nye dzigbãnya aɖe si dzɔna le ɣea te: Esi wònye nu ɖeka tɔgbi ye dzɔna ɖe amewo katã dzi+ mlɔeba tae amegbetɔviwo fe dzi yɔ fũu kple nu baɖa wɔwɔ ɖo; eye tsukunuwɔwɔ le dzi me na wo le wofe agbenɔɣi kaka wotsɔ kuna!*4 Ame sia ame si le agbagbeawo dome la, mɔkpɔkpɔ le esi, elabena avu gbagbe nyo wu dzata kuku.+5 Elabena agbagbeawo nyae be yewogbɔna kuku ge,+ ke kukuawo meganya naneke kura o;+ eye fetu aɖeke megali na wo o, elabena womegaɖoa ŋku wo dzi o.+6 Wofe amelɔlɔ̃ kple fuléle kpakple ŋuʋaʋã hã nu yi xoxo, eye womegakpɔa gome aɖeke kura le nu siwo katã yia edzi le ɣea te la me o.+7 Heyi nàɖu wò abolo kple dzidzɔ, eye nàno wò wain kple dzi kpɔdzidzɔ,+ elabena wò dɔwɔwɔwo dze Mawu vavã la ŋu xoxo.+8 Wò awuwo nefu tititi* ɣeawokatãɣi, eye mègagbe ami dede tame o.+9 Ðu agbe kple srɔ̃wò lɔlɔ̃a+ le wò agbemeŋkeke fuflu siwo katã Mawu na wò le ɣea te la me, si nye wò toflokogbenɔnɔ la katã me, elabena emae nye tɔwò gome le agbe me, le wò kutrikuku le ɣea te la me.+10 Nu sia nu si wò asi ate ŋu awɔ la, wɔe kple wò ŋusẽ katã, elabena dɔwɔwɔ alo ɖoɖowɔwɔ alo sidzedze alo nunya mele Tsiẽfe,*+ afi si yi ge nàla o.11 Megakpɔ nu bubu aɖe hã le ɣea te, be dziɖuɖu le duɖimekeke me mele afɔ ɖeablɛ me ɣesiaɣi o, dziɖuɖu le aʋa me mele kalẽwɔwɔ me ɣesiaɣi o,+ nuɖuɖukpɔkpɔ mele nunyanya me ɣesiaɣi o, kesinɔnukpɔkpɔ mele tagbɔ ɖaɖɛ me ɣesiaɣi o,+ eye dzidzedzekpɔkpɔ mele sidzedze me ɣesiaɣi o,+ elabena azãgbe kple nuɖiɖeame li na wo katã.12 Elabena amegbetɔ menya efe ɣeyiɣi o.+ Ale si ko ɖɔ vɔ̃ ɖea tɔmelãwo, eye mɔ̃ ɖea xewoe la, nenemae vɔ̃ lilia amegbetɔwo, ne edzɔ ɖe wo dzi kpoyi.13 Megakpɔ nu sia hã le nunya ŋu le ɣea te, eye wòwɔ dɔ ɖe dzinye:14 Du sue aɖe li, eye ŋutsu ʋɛ aɖewo koe le eme; ke fia sesẽ aɖe ho ɖe eŋu, eye wòɖe to ɖee hefu kpo gãwo ɖe eŋu.15 Ŋutsu dahe nyanu aɖe le dua me, si tsɔ efe nunya xɔ na dua. Ke ame aɖeke meɖo ŋku ŋutsu dahe ma dzi o.+16 Eye megblɔ na ɖokuinye be: ‘Nunya nyo wu ŋusẽ;+ gake wodoa vlo ame dahe fe nunya, eye womeɖoa to efe nyawo o.’+17 Enyo be woase nunyala fe nya si wògblɔ kple gbe bɔbɔe wu ame si le fia ɖum ɖe bometsilawo dzi la fe ɣli.18 Nunya nyo wu aʋawɔnuwo, ke nu vɔ̃ wɔla ɖeka pɛ ate ŋu agblẽ nu nyui geɖewo dome.+
Etenuŋɔŋlɔ
^ Egɔmeɖeɖe tẽe, “kaka wotsɔa wo kpena ɖe kukuawo ŋu!”
^ Efia, awu siwo fe ŋkume kɔ siwo afia be ame le dzidzɔ kpɔm, ke menye awu siwo afia be ame le konyi fam o.


text:
AKPA 13
Lé Mìawɛ Yí Mawu Akpɔ Jijɔ Do Mì Nuɔ?
Shi nɔ enu vwinwawa. 1 Korɛntitɔwo 6:9, 10
Nɔ mìlɔn Yehowaɔ, mìdawa enu ci yí délɔnnɔ o.
Efififi, ahanumu, alo egbe vwin yɔyɔ dejɔnɔ ’ji nɔ Yehowa o.
Amɛwuwu, efukɔkɔ, ŋsu adɔn koɖo ŋsu, nyɔnu adɔn koɖo nyɔnu, ŋbia koɖo evuwawa nyi enu ciwo yí Mawu delɔnnɔ o.
Mìdeɖo ’gbe asɛn vojuwo alo awa gbɔngbɔnyɔyɔ ’nu ɖe o.
Dajinjin o, nyigban atrɔ Paradiso. Vɔ wodaɖe ’mɔ nɔ enu baɖawatɔwo anɔ mɛ o.
Wa enu nywi. Matie 7:12
Nɔ mìji mɔ míado jijɔ nɔ Yehowaɔ, mìatekpɔ anɔ shigbe’yɛ ŋtɔ hanci ’nɛ.
Dasɛ nɔ amɛwo mɔ yelɔn wo to xomɛvuwawa koɖo enunana wo ji.
Nyi nyɔnɔnwitotɔ.
Nyi ŋshishikunɔamɛtɔ yí asɔnɔ amɛwo gɔjejewo ’ke wo.
Xo nuxu so Yehowa koɖo yi ’nuwanawo nu nɔ amɛwo.—Ezai 43:10.


text:
1Yohanes Mawutsidetanamela dze mawunya gbɔgblɔ gɔme le Yudea gbedzi. Nyati si dzi wòtu efe mawunyawo ɖo lae nye be, 2”Midzudzɔ nu vɔ̃ wɔwɔ, mitrɔ ɖe Mawu ŋuti elabena dzifofiaɖufe la gogo vɔ.” 3Nyagblɔɖila Yesaya gblɔ dɔ si fomevi wɔ ge Yohanes le la da ɖi fe alafa nanewo va yi, egblɔ be, “Mese ɣli aɖe tso gbedzi wòle ɖiɖim bena, ‘Midzra mɔ ɖo ɖi na Afetɔ la eye mido mɔ siwo dzi to ge wòle la woadzɔ.’” 4Wolɔ̃ Yohanes fe awu si wòdo la kple kposɔfu eye wòtsɔ lãgbalẽlidziblaka tsɔ bla awua dzii, efe nuɖuɖue nye ʋetsuviwo kple gbemenyitsi. 5Ame geɖewo tso Yerusalem eye bubuwo hã tso Yɔdan tɔsisi la fe gowo dzi kple Yudea nuto me godoo va afi si Yohanes nɔ mawunya gblɔm le la be yewoaɖo toe. 6Esi ameawo ʋu wofe nu vɔ̃wo me la, ede tsi ta na wo le Yɔdan tɔsisi la me. 7Ke esi Yohanes kpɔe be Farisitɔwo kple Zadukitɔ geɖewo hã va be wòade mawutsi ta na yewo la, eka mo na wo gblɔ bena, “Mi dawo fe dzidzimeviwo! Ame kae gblɔ na mi be miate ŋu asi le Mawu fe dɔmedzoe kple tohehe si gbɔna la nu? 8Miɖee fia to miafe agbe nyui nɔnɔ me be mietrɔ dzime vavã 9Migabui eye mianɔ gbɔgblɔm na mia ɖokuiwo be ‘mía fofoe nye Abraham’ o. Mele egblɔm na mi be Mawu ate ŋu ana kpe siawo natrɔ zu viwo na Abraham. 10Le gafofo sia me ŋutɔ gɔ̃ hã la, Mawu le klalo bena yeahe to na ame siwo katã tsi tre ɖe efe ɖoɖowo kple sewo ŋu. Mawu alã ame siawo akɔ ɖi abe ati siwo metse ku o ene eye woafli wo ade dzo me. 11Nye la metsɔ tsi le mawutsi dem ta na mi ame siwo dzudzɔ nu vɔ̃ wɔwɔ la, gake ame aɖe gbɔna, esi de ŋgɔ wum sãa ame sia de ŋgɔ ale gbegbe be nyemedze bena manye efe subɔvi gɔ̃ hã o. Eya atsɔ Gbɔgbɔ Kɔkɔe la kple dzo ade tsi ta na mi. 12Ama ame dzɔdzɔewo ɖa tso ame vɔ̃ɖiwo gbɔ, ke ame vɔ̃ɖiwo la, atsrɔ̃ wo kple dzo mavɔ eye wòadzra ame dzɔdzɔewo ɖo ɖi na agbe mavɔ la.” 13Le ɣemaɣi me la, Yesu hã tso le Galilea va Yɔdan tɔsisi la to be Yohanes nade mawutsi ta na ye. 14Gake Yohanes medi be yeade tsi la ta nɛ o ke boŋ egblɔ nɛ bena, “Medze be nye made tsi ta na wò o. Nye boŋ wòle be nãde tsi ta na.” 15Yesu gblɔ nɛ bena, “Meɖe kuku de tsia ta nam ko, elabena ele nam be mawɔ nu siwo katã woɖo da ɖi.” Ale Yohanes lɔ̃ de tsia ta nɛ. 16Esi wòde mawutsi ta nɛ vɔ eye wònɔ go dom le tsia me la, dzifo nu ʋu eye Yesu kpɔ Mawu fe Gbɔgbɔ, le akpakpa fe nɔnɔme me, wònɔ ɖiɖim ɖe edzi. 17Le ɣeyiɣi sia me tututu la, gbe aɖe ɖi tso dzifo bena, “Ame siae nye Vinye, si gbɔ nyemelɔ̃a nu le o, ame si fe nu dzea ŋunye.”
Copyrighted Material
Learn More


text:
NU SI BIBLIA GBLƆ
Dzimaɖitsitsi
Dzimaɖitsitsi le akpa eve me. Ðeka gblẽa nu le ame ŋu, eye evelia ɖea vi. Biblia kpe ɖe mía ŋu míenya evea siaa.
Ðe wòsɔ be woatsi dzimaɖia?
NYATEƑENYA
Dzimaɖitsitsi nana ame tsia dzodzodzoe, vɔ̃na alo tɔtɔna. Esi wònye nɔnɔmewo tea ŋu trɔna kpata ta la, mía dometɔ ɖe sia ɖe ate ŋu atsi dzimaɖi ɣeaɖewoɣi.
NYA SI BIBLIA GBLƆ
Fia David ŋlɔ bena: “Va se ɖe ɣekaɣi matsi dzimaɖi eye nuxaxa nanɔ nye dzi me gbe sia gbe?” (Psalmo 13:2) Nu kae kpe ɖe David ŋu wònɔ te ɖe nɔnɔmea nu? Egblɔ efe dzimenyawo na Mawu le gbedodoɖa me, eye wòka ɖe Mawu fe lɔlɔ̃ si nu metsina o la dzi. (Psalmo 13:5; 62:8) Le nyatefe me la, Mawu le mía kpem be míadro míafe agbawo ɖe ye dzi. Biblia gblɔ le 1 Petro 5:7 be, ‘midro miafe dzimaɖitsitsiwo katã ɖe [Mawu] dzi, elabena eléa be na mi.’
Zi geɖe la, nanewo li míate ŋu awɔ atsɔ aɖe dzimaɖitsitsiwo dzi akpɔtɔ. Le kpɔɖeŋu me, esi Biblia ŋlɔla Paulo ‘tsi dzimaɖi ɖe hameawo katã ŋu’ la, edze agbagba vevie fa akɔ na ame siwo ŋu wòtsi dzia ɖo, eye wòde dzi fo na wo. (2 Korintotɔwo 11:28) Le go sia me la efe dzimaɖitsitsia ɖe vi, elabena eʋãe wòkpe ɖe wo ŋu ale si dze. Ate ŋu anɔ alea le míawo hã gome. Gake ne míetsi dzimaɖi ɖe nane ŋu evɔ míewɔ naneke tso eŋu o la, afia be míetsɔ ɖeke le eme o.—Lododowo 17:17.
‘Miganɔ miawo ŋutɔ miafe nyonyo ko dim o, ke midi ame bubuwo hã fe nyonyo.’—Filipitɔwo 2:4.
Aleke nàwɔ anɔ te ɖe dzimaɖitsitsi fũu akpa nu?
NYATEƑENYA
Amewo tea ŋu tsia dzi ɖe vodada siwo wowɔ va yi, wofe etsɔme alo ganyawo ŋu. *
NYA SI BIBLIA GBLƆ
Dzitsitsi ɖe vodada siwo ame wɔ va yi ŋu: Hafi ame aɖewo nava zu Kristotɔwo le fe alafa gbãtɔ me la, wo dometɔ aɖewo nye ahamulawo, adzodalawo, gbɔdɔdɔ fe agbe gbegblẽ nɔlawo kple fiafitɔwo. (1 Korintotɔwo 6:9-11) Le esi woatsi dzi ɖe agbe siwo wonɔ va yi ŋu tefe la, wotrɔ wofe agbenɔnɔ eye woka ɖe edzi be Mawu atsɔe ake yewo, elabena etsɔna kena faa. Psalmo 130:4 gblɔ be, “Gbɔwòe tsɔtsɔke vavãtɔ le, ne woavɔ̃ wò.”
Dzimaɖitsitsi ɖe etsɔme ŋu: Yesu Kristo gblɔ be, “migatsi dzimaɖi gbeɖe le etsɔ si gbɔna ŋu o, elabena etsɔ si gbɔna la kple eya ŋutɔ fe dzimaɖitsitsiwoe.” (Mateo 6:25, 34) Efe nya siawo gɔme ɖe? Efia be ele be míatsi dzi ɖe egbe fe kuxiwo ko ŋu. Mele be míatsɔ etsɔ si gbɔna fe kuxiwo ava kpe ɖe egbetɔwo ŋu o, elabena esia ate ŋu ana míatsɔ dzitsitsi awɔ nyametsotso gbegblẽwo. Azɔ hã, nenɔ susu me na wò be nu siwo ŋu nètsia dzi ɖo la dometɔ aɖewo mava dzɔ gɔ̃ hã o.
Dzitsitsi ɖe ga ŋu: Nunyala Salomo do gbe ɖa kpɔ be: “Mègana mada ahe alo anye kesinɔtɔ o.” (Lododowo 30:8) Ke boŋ nu siwo nɔ esi la dze eŋu, elabena esia ŋue Mawu kpɔa ŋudzedze ɖo. Hebritɔwo 13:5 gblɔ be, “Mina miafe agbenɔnɔ navo tso galɔlɔ̃ me, eye nu siwo le mia si fifia la nadze mia ŋu. Elabena [Mawu] gblɔ be: ‘Nyemaɖe asi le ŋuwò akpɔ o, eye nyemagblẽ wò ɖi hã akpɔ o.’” To vovo na ga si dome ate ŋu agblẽ, eye wòdzɔna nenema hã la, Mawu ya magblẽ ame siwo ɖoa ŋu ɖe eŋu eye wonɔa agbe tsɛ la ɖi gbeɖe o.
“Nyemekpɔ wogblẽ ame dzɔdzɔe ɖi loo, alo be viawo ɖo abologbe kpɔ o.”—Psalmo 37:25.
Ðe míava vo tso dzimaɖitsitsi me gbe ɖeka?
NYA SIWO AMEWO GBLƆNA
Nyadzɔdzɔŋlɔla aɖe si ŋkɔe nye Harriet Green ŋlɔ le fe 2008 me ɖe nyadzɔdzɔgbalẽ aɖe (The Guardian) me be: “Nu siwo ana amewo natsi dzi la le dzidzim ɖe edzi.” Le fe 2014 me la, afetɔ Patrick O’Connor ŋlɔ ɖe nyadzɔdzɔgbalẽ aɖe (The Wall Street Journal) me be, “Amerikatɔwo va le dzimaɖi tsim fifia wu ɣeyiɣi ɖe sia ɖe.”
NYA SI BIBLIA GBLƆ
“Nuxaxa le dzi me ɖe wòtea ame fe dzi ɖe anyi, ke nya nyui nana dzi kpɔa dzidzɔ.” (Lododowo 12:25) ‘Nya nyuitɔ’ kekeake si li lae nye ‘Mawu Fiaɖufe ŋuti nya nyuia.’ (Mateo 24:14) Fiaɖufe ma, si nye Mawu fe dziɖuɖu, awɔ nu si míawo míate ŋu awɔ gbeɖe o—aɖe nu siwo katã gbɔ dzimaɖitsitsiwo tsona la ɖa, eye wòaɖe dɔléle kple ku hã ɖa! “[Mawu] atutu aɖatsi sia aɖatsi ɖa le [míafe] ŋkume, eye ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o.”—Nyaɖeɖefia 21:4.
“Mawu si naa mɔkpɔkpɔ la natsɔ dzidzɔ kple ŋutifafa katã ayɔ mi fũu le esi miexɔ edzi se ta.”—Romatɔwo 15:13.
^ mm. 10 Anyo be ame siwo fe dzimaɖitsitsi va zu dɔléle na wo la nayi kɔdzi ava kpɔ ɖɔkta. Nyɔ! mekafua atikewɔmɔnu aɖeke o.
Srɔ̃ Nu Geɖe Wu
ŊƆŊLƆ KƆKƆEAWO—XEXE YEYE GƆMEƉEƉE
Aleke Nàwɔ Anɔ Te Ðe Dzimaɖitsitsi Nu?
Ne edze abe nuteɖeamedzi wu tsɔtsɔ na wò ene la, Biblia ate ŋu akpe ɖe ŋuwò.
GBETAKPƆXƆ
Ðe Nàka Ðe Mawu Dzia?
Xlẽ nu tso dzidzeme si ate ŋu asu asiwò ne èva dze si Mawu heka ɖe edzi abe Xɔwò ene la ŋu.
Nuka Tututue Nye Biblia fe Nufiafia?
Aleae Mawu Ðoe Be Nuwo Nanɔa?
Ðewohĩ èdea ŋugble le nu si ta kuxiwo sɔ gbɔ alea egbea ŋu. Ènya be Biblia gblɔ be tɔtrɔ nyuiwo gbɔna kpuie, eye be ate ŋu aɖe vi na wòa?


text: 3 Lɔlɔ̃tɔwo, esiae nye agbalẽ evelia si ŋlɔm mele ɖo ɖe mi fifia, si me metsɔ ŋkuɖodzinya siawo le miafe nuŋububu nyuie ŋutetewo nyɔm, abe ale si mewɔe le agbalẽ gbãtɔa me ene,+2 be miaɖo ŋku nya siwo nyagblɔɖila kɔkɔeawo gblɔ do ŋgɔ, kpakple Afetɔ kple Ðela la fe se si wòde to miafe apostolowo dzi la dzi.3 Gbã la, minyae be le ŋkeke mamlɛawo me la, fewuɖulawo ava kple wofe fewuɖuɖu, eye woawɔ nu le woawo ŋutɔwo fe nudzodzrowo nu+4 ahanɔ gbɔgblɔm be: “Afi ka efe anyinɔɣi sia si ŋugbe wodo la le?+ Kpɔ ɖa, tso ŋkeke si mía tɔgbuiwo dɔ alɔ̃ le ku me la, nuwo katã le edzi yim abe ale si ko wole tso nuwɔwɔ fe gɔmedzedze ene.”+5 Elabena woɖoe koŋ gbe nyatefenya sia be, tso blema ke la dzifowo li, eye anyigba hã do tso tsi me heli ke sesĩe eye wòle tsi titina, le Mawu fe nya la nu;+6 eye nu siawo dzie woto tsrɔ̃ xexe si nɔ anyi ɣemaɣi esime tsi ɖee.+7 Ke wotsɔ nya ma ke dzra dzifo kple anyigba si li fifia la ɖo ɖi na dzo, eye woda wo ɖi na ame mavɔ̃mawuwo fe ʋɔnudɔdrɔ̃ kple tsɔtsrɔ̃ ŋkeke la.+8 Ke lɔlɔ̃tɔwo, migana miafe susu nadzo le nya sia dzi o, be ŋkeke ɖeka le Yehowa* gbɔ abe fe akpe ɖeka ene, eye fe akpe ɖeka abe ŋkeke ɖeka ene.+9 Yehowa* mele wɔwɔm blewu le efe ŋugbedodo la ŋu+ abe ale si ame aɖewo se blewuwɔwɔ gɔme ene o, ke boŋ egbɔa dzi ɖi na mi, elabena medi be ame aɖeke natsrɔ̃ o, ke boŋ edi be mɔnukpɔkpɔ nasu amewo katã si woatrɔ dzi me.+10 Gake Yehowa* fe ŋkeke+ la ava abe fiafitɔ+ ene, si me dzifowo nu ava yi+ kple gbeɖiɖi sesẽ, ke wo me nu, siwo xɔ dzo gbãgbãgbã la alólo, eye woaklo nu le anyigba kple eme dɔwɔwɔwo dzi.+11 Esi woalólo nu siawo katã alea ta la, mibu ame siwo fomevi wòle be mianye le agbe kɔkɔe nɔnɔ kple ɖokuitsɔtsɔ na Mawu me ŋu,12 esi miele lalam eye miafe susu le Yehowa* fe ŋkeke+ la fe vava* ŋu vevie, esime woatsrɔ̃ dzifowo+ le dzo me, eye wo me nuwo alólo le dzoxɔxɔ gbãgbãgbã me.13 Ke míele dzifo yeye kple anyigba yeye, siwo me dzɔdzɔenyenye anɔ la,+ lalam le efe ŋugbedodo la nu.+14 Eya ta lɔlɔ̃tɔwo, esi miele nu siawo lalam ŋuti la, miwɔ miafe ŋutete ɖe sia ɖe be wòakpɔ mi mlɔeba ɖimafomafoe, mokakamanɔŋui, le ŋutifafa me.+15 Eye mibu mía Afetɔ fe dzigbɔɖi la be enye xɔxɔ, abe ale si mía nɔvi lɔlɔ̃tɔ Paulo hã ŋlɔ na mi le nunya si wonɛ la nu ene,+16 esi wòfoa nu tso nu siawo ŋu le efe agbalẽwo katã me. Ke nanewo gɔme sese sesẽ le wo me, siwo ame masrɔ̃nuwo kple ame malikewo le gbo trɔmee, abe ale si wowɔa Ŋɔŋlɔawo fe akpa bubuawo ke ene hena woawo ŋutɔwo fe tsɔtsrɔ̃.17 Eya ta nɔvi lɔlɔ̃tɔwo, esi mienya nu siawo do ŋgɔ ta la, minɔ ŋudzɔ, be sedzimawɔlawo fe vodada nagakplɔ mi atrae kpe ɖe wo ŋu o, ale be miage tso tefe si mieli ke ɖo la o.+18 Ao, ke boŋ miyi edzi miatsi le mía Afetɔ kple mía Ðela Yesu Kristo fe amenuveve kple sidzedze la me. Eya tɔ nanye ŋutikɔkɔe tso fifia yi mavɔmavɔ me. Amen.


text: 6 Mi ɖeviwo, miɖo to mia dzilawo+ le Afetɔ la me, elabena esia le etefe.2 “Bu fofowò kple dawò,”+ esia nye sedede gbãtɔ si ŋu ŋugbedodo kpe ɖo:3 “Ne eme nanyo na wò,* eye nànɔ anyigba la dzi etefe nadidi.”4 Mi fofowo, miganɔ dziku dom na mia viwo o,+ ke boŋ miyi edzi mianɔ wo hem le Yehowa*+ fe amehehe+ kple nuxɔxlɔ̃* me.5 Kluviwo, mikɔ dzi me miaɖo to amegbetɔ siwo nye miafe afetɔwo+ le vɔvɔ̃ kple dzodzo nyanyanya me, abe ale si miawɔ na Kristo la ene,6 menye le ameŋkumenuwɔwɔ me be miadze ame ŋu ko o,+ ke boŋ abe Kristo fe kluvi siwo wɔa Mawu fe lɔlɔ̃nu tso luʋɔ* blibo me ene.+7 Miwɔ miafe kluvidɔ la kple lɔlɔ̃nu faa abe Yehowa* ye miele ewɔm na ene,+ ke menye na amewo o,8 elabena mienyae be nu nyui sia nu nyui si ame wɔna la, eya kee wòaxɔ tso Yehowa* gbɔ,+ eɖanye kluvi alo ablɔɖeme o.9 Eye mi afetɔwo hã, miyi edzi mianɔ nu wɔm ɖe wo ŋu nenema ke, eye midzudzɔ ŋɔdzidodo na wo, elabena mienyae be mia kpli wo siaa fe Afetɔ le dzifo,+ eye ameŋkumekpɔkpɔ aɖeke mele egbɔ o.10 Mlɔeba la, miyi edzi miasẽ ŋu ɖe edzi+ le Afetɔ la kple efe ŋusẽ triakɔ la me.11 Mido aʋawɔnu blibo+ si tso Mawu gbɔ la, be miate ŋu anɔ te sesĩe ɖe Abosam fe aɖaŋu vɔ̃wo* nu;12 elabena míele kame tem,+ menye kple ʋu kpakple ŋutilã o, ke boŋ mía kple dziɖuɖuwo, ŋusẽwo, xexe doviviti sia me dziɖulawo kple gbɔgbɔmeŋusẽ vɔ̃ɖi+ siwo le dzifonutowo me lae le kame tem.13 Le esia ta mido aʋawɔnu blibo si tso Mawu gbɔ la,+ ne miate ŋu anɔ te le ŋkeke vɔ̃ la dzi, eye ne miewu nuwo katã nu vɔ la, mianɔ tsitre sesĩe.14 Eya ta minɔ tsitre sesĩe, eye mitsɔ nyatefe fe alidziblanu la bla miafe aliwo dzi,+ eye mido dzɔdzɔenyenye fe akɔtakpoxɔnu la,+15 eye mitsɔ dzadzraɖo ɖe ŋutifafa nya nyuia gbɔgblɔ ŋu do ɖe miafe afɔwo.+16 Gawu la, milé xɔse fe akpoxɔnu gã,+ si miatsɔ atsi vɔ̃ɖitɔ la fe aŋutrɔ bibiawo katã nu la ɖe asi.+17 Miɖɔ xɔxɔ fe gakuku la,+ eye mitsɔ gbɔgbɔ la fe yi, si nye Mawu fe nya la, ɖe asi,+18 eye minɔ gbedodoɖa ɖe sia ɖe fomevi+ kple kokofofo dzi ɣeawokatãɣi le gbɔgbɔ me.+ Eya ŋuti minɔ ŋudzɔ ɣeawokatãɣi ne mianɔ kokofofo dzi ɖe ame kɔkɔewo katã ta.19 Mido gbe ɖa ɖe nye hã tanye, be ne meke nu la, mate ŋu afo nu faa dzidefotɔe, ale be mana woanya nya nyui la fe nya ɣaɣla kɔkɔe la,+20 nya nyui si fe amedɔdɔ+ menye hele kɔsɔkɔsɔwo me ɖo, ne dzi naɖo fonye mafo nu tso eŋu abe ale si dze ene.21 Ke be miawo hã mianya ale si nɔnɔmeawo le le gbɔnye, kple ale si mele la, nɔvi lɔlɔ̃tɔ Tikiko,+ si nye subɔla nutefewɔla le Afetɔ la me la, ana mianya nuwo katã.+22 Mele edɔm ɖe mia gbɔ le susu sia tututu ta, be mianya ale si míele ne wòafa akɔ na mi.23 Ŋutifafa kple lɔlɔ̃, si ŋu xɔse kpe ɖo la, natso Mawu Fofo la kple Afetɔ Yesu Kristo gbɔ na nɔviawo.24 Amenuveve nanɔ kple ame siwo katã si lɔlɔ̃ si nu metsina o le na mía Afetɔ Yesu Kristo la.


text:
Àdi Be Yeanya Nyatefe Laa?
NYATEƑE ku ɖe nu ka ŋu? Ku ɖe biabia vevitɔ siwo le amegbetɔwo si la ŋu. Ðewohĩ èbia ɖokuiwò kpɔ be:
Ðe Mawu tsɔa ɖe le eme na mí vavãa?
Aʋawɔwɔ kple fukpekpe nu ava yi gbe aɖe gbea?
Nu kae dzɔna ɖe ame siwo ku la dzi?
Ðe mɔkpɔkpɔ aɖe gali na kukuawoa?
Aleke wòle be mado gbe ɖa hafi Mawu nasee?
Aleke mawɔ akpɔ dzidzɔ le agbe me?
Afi kae nèsusu be yeate ŋu akpɔ biabia siawo fe ŋuɖoɖowo le? Ne èyi agbalẽdzraɖofewo alo agbalẽdzrafewo la, àke ɖe agbalẽ gbogbo aɖewo, siwo me wobe ŋuɖoɖoawo le la ŋu. Gake zi geɖe la, àkpɔe be ŋuɖoɖoawo tsi tsitre ɖe wo nɔewo ŋu. Ate ŋu adze abe ɖe susu le ŋuɖoɖoawo dometɔ aɖewo me fifia ene, gake le ɣeyiɣi aɖe megbe la, ŋuɖoɖoawo megawɔa dɔ o, alo wotrɔna kura.
Gake agbalẽ aɖe li, si fe ŋuɖoɖowo ŋu kakaɖedzi le. Enye nyatefegbalẽ. Yesu Kristo do gbe ɖa na Mawu gblɔ be: “Wò nya la nye nyatefe.” (Yohanes 17:17) Nya mae míeyɔna egbea be Biblia Kɔkɔe la. Ne èʋu axa siwo kplɔe ɖo la, àkpɔ ale si Biblia ɖo biabia siwo le etame ŋui eme kɔ, eye wònye nyatefea ŋutɔŋutɔ.
Ðe Mawu Tsɔa Ðe Le Eme Na Mí Vavãa?
NU SI TA AMEWO BIAA NYA SIA: Egbea, xexea me yɔ fũu kple ŋutasesẽ kpakple nu madzɔmadzɔ wɔwɔ. Subɔsubɔha geɖe fiaa nu be Mawu ŋutɔe di be míanɔ fu siawo kpem.
NU SI BIBLIA LA FIA: Menye Mawue nana nu vɔ̃ɖiwo dzɔna gbeɖe o. Hiob 34:10 gblɔ be: “Nede megbe xaa be, Mawu nawɔ nu vɔ̃ɖi, eye ŋusẽkatãtɔ nawɔ nu madzɔmadzɔ.” Mawu ɖo tame nyui aɖe ɖe amegbetɔwo ŋu. Esia tae Yesu fia mí be míado gbe ɖa be: “Mía Fofo si le dzifowo, wò . . . fiaɖufe nava. Wò lɔlɔ̃nu nava eme le dzifo, kple anyigba dzi hã.” (Mateo 6:9, 10) Mawu tsɔ ɖe le eme na mí ale gbegbe be, ewɔ afɔɖeɖe ɖe sia ɖe be yeana yefe tameɖoɖo la nava eme.—Yohanes 3:16.
Kpɔ 1 Mose 1:26-28; Yakobo 1:13; kple 1 Petro 5:6, 7 hã.
Aʋawɔwɔ Kple Fukpekpe Nu Ava Yi Gbe Aɖe Gbea?
NU SI TA AMEWO BIAA NYA SIA: Aʋawɔwɔ yi edzi le ame gbogbo aɖewo fe agbe ɖem ɖa. Amegbetɔ fe fukpekpe ɖea fu na mí katã.
NU SI BIBLIA LA FIA: Mawu gblɔe ɖi be, ɣeyiɣi aɖe ava esime yeana ŋutifafa nanɔ anyigba la katã dzi. Le efe Fiaɖufe, si nye dzifodziɖuɖu, te la, amewo ‘magasrɔ̃ aʋawɔwɔ azɔ o.’ Ke boŋ “woatsɔ wofe yiwo atu kodziwoe.” (Yesaya 2:4) Mawu aɖe nu madzɔmadzɔ wɔwɔ kple fukpekpe ɖe sia ɖe ɖa. Biblia la do ŋugbe be: “[Mawu atutu] aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã [siwo dometɔ aɖewoe nye nu madzɔmadzɔ wɔwɔ kple fukpekpe siwo li egbea] la nu va yi.”—Nyaɖeɖefia 21:3, 4.
Kpɔ Psalmo 37:10, 11; 46:10; kple Mixa 4:1-4 hã.
Nu Kae Dzɔna Ðe Ame Siwo Ku La Dzi?
NU SI TA AMEWO BIAA NYA SIA: Subɔsubɔha siwo le xexea me la dometɔ akpa gãtɔ fiaa nu be, nane le ame me, si yia edzi nɔa agbe le ku megbe. Wo dometɔ aɖewo gblɔna be kukuawo ate ŋu awɔ nuvevi agbagbeawo, alo be Mawu hea to na ame vɔ̃ɖiwo hewɔa fu wo tegbee le dzo mavɔ aɖe me.
NU SI BIBLIA LA FIA: Ne ame ku ko la, meganɔa afi aɖeke o. Nyagblɔla 9:5 gblɔ be: “Kukuawo menya naneke o.” Esi kukuawo mate ŋu anya nu, ase nu le lã me, alo anya naneke si le dzɔdzɔm o ta la, womate ŋu awɔ nuvevi agbagbeawo o; womate ŋu akpe ɖe wo ŋu hã o.—Psalmo 146:3, 4.
Kpɔ 1 Mose 3:19 kple Nyagblɔla 9:6, 10 hã.
Ðe Mɔkpɔkpɔ Aɖe Gali Na Kukuawoa?
NU SI TA AMEWO BIAA NYA SIA: Míedi be míanɔ agbe, eye míedi be mía kple míafe ame veviwo míase agbe fe vivi. Eya ta esɔ le dzɔdzɔme nu be míedina vevie be míagakpɔ míafe ame vevi siwo ku la ake.
NU SI BIBLIA LA FIA: Woafɔ ame siwo ku la dometɔ akpa gãtɔ ɖe tsitre. Yesu do ŋugbe be, “ame siwo katã le ŋkuɖodziyɔdowo me la, . . . woado go.” (Yohanes 5:28, 29) Abe ale si Mawu ɖoe le gɔmedzedzea me ene la, mɔnukpɔkpɔ asu ame siwo woafɔ ɖe tsitre la si be woanɔ paradiso me le anyigba dzi. (Luka 23:43) Ŋugbedodo sia si ava eme kpuie la awɔe be toɖolawo anɔ agbe tegbee le lãmesẽ blibo me. Biblia gblɔ be: “Ame dzɔdzɔewo anyi anyigba la dome, eye woanɔ edzi tegbee.”—Psalmo 37:29.
Kpɔ Hiob 14:14, 15; Luka 7:11-17; kple Dɔwɔwɔwo 24:15 hã.
Aleke Wòle Be Mado Gbe Ða Hafi Mawu Nasee?
NU SI TA AMEWO BIAA NYA SIA: Subɔsubɔha ɖe sia ɖe kloe me tɔwo doa gbe ɖa. Gake ewɔna na ame geɖe be womeɖoa yewofe gbedodoɖawo ŋu o.
NU SI BIBLIA LA FIA: Yesu fia mí be míaganɔ nya ɖeka tɔgbi gblɔm le míafe gbedodoɖawo me o. Egblɔ be: “Ne miele gbe dom ɖa la, miganɔ nya ɖeka mawo ke gbɔgblɔ dzi . . . o.” (Mateo 6:7) Ne míedi be Mawu nase míafe gbedodoɖawo la, ekema ele be míado gbe ɖa le ale si wòdi nu. Hafi míate ŋu awɔ ema la, ehiã be míasrɔ̃ nu si nye Mawu fe lɔlɔ̃nu, eye míado gbe ɖa wòawɔ ɖeka kple efe lɔlɔ̃nua. Yohanes Ƒe Agbalẽ Gbãtɔ 5:14 ɖe eme be: “Nu sia nu si míabia wòawɔ ɖeka kple [Mawu fe] lɔlɔ̃nu la, aɖo to mí.”
Kpɔ Psalmo 65:3; Yohanes 14:6, 14; kple 1 Yohanes 3:22 hã.
Aleke Mawɔ Akpɔ Dzidzɔ Le Agbe Me?
NU SI TA AMEWO BIAA NYA SIA: Ame geɖe susuna be ga, ŋkɔxɔxɔ, ɖekadzedze alo tugbedzedze ye ana yewoakpɔ dzidzɔ. Eya ta wonɔa nu siawo yome—gake nublanuitɔe la, wofe asi metea ŋu sua dzidzɔ si dim wole la dzi o.
NU SI BIBLIA LA FIA: Yesu na míenya nu si tututu nana wokpɔa dzidzɔ esime wògblɔ be: “Dzidzɔtɔwoe nye ame siwo nyae be gbɔgbɔmenuwo hiã yewo.” (Mateo 5:3) Ne míedze agbagba kpɔ nu si hiã mí wu—si nye nyatefe si ku ɖe Mawu kple tame si wòɖo ɖe mía ŋu ŋuti—la gbɔ ko hafi míate ŋu akpɔ dzidzɔ vavãtɔ. Bibliae fia nyatefe ma mí. Nyatefe ma nyanya ate ŋu akpe ɖe mía ŋu míanya nu si le vevie ŋutɔŋutɔ kple nu si mele vevie o. Ne míenɔa te ɖe Biblia me nyatefea dzi hafi wɔa nyametsotsowo, eye míenɔa agbe ɖe enu la, ana míakpɔ dzidzɔ geɖe wu le agbe me.—Luka 11:28.
Kpɔ Lododowo 3:5, 6, 13-18 kple 1 Timoteo 6:9, 10 hã.
Biabiawo dometɔ ade fe ŋuɖoɖo si le Biblia me la me koe míedzro le afi sia. Èdi be yeanya geɖe kpeea? Ne èle ame siwo “nyae be gbɔgbɔmenuwo hiã yewo” dome la, ekema àdii godoo. Ðewohĩ ànɔ nya bubu siawo biam ɖokuiwò, be: ‘Ne Mawu tsɔa ɖe le eme na mí ɖe, ekema nu ka tae wòɖe mɔ ɖe vɔ̃ɖivɔ̃ɖi kple fukpekpe sia gbegbe ŋu va se ɖe fifia? Aleke mawɔ be nye fomea me tɔwo nakpɔ dzidzɔ geɖe wu?’ Biblia ɖo nya siawo kple bubu geɖewo ŋu tsitotsito wòdea dzi gbɔ na ame.
Ke hã, egbea ame geɖe medina be yewoaxlẽ Biblia o. Wobunɛ be enye agbalẽ gã, eye egɔmesese sesẽna. Àdi be woakpe ɖe ye ŋu yeakpɔ nyabiase siwo le ye si la fe ŋuɖoɖowo le Biblia mea? Yehowa Ðasefowo ate ŋu akpe ɖe ŋuwò le mɔ eve aɖewo nu.
Gbãtɔe nye agbalẽ si nye Nu Kae Biblia Fia Mí? Wotrɔ asi le eŋu be wòakpe ɖe ame siwo mevona o ŋu be woadzro ŋuɖoɖo siwo me kɔ, siwo le Biblia me le agbe me nyabiase vevitɔwo ŋu la me. Mɔ eveliae nye be, woawɔ ɖoɖo be yewoasrɔ̃ Biblia kpli wò femaxee. Yehowa Ðasefo siwo le miafe nutoa me la dometɔ aɖe, si nya Biblia nyuie la, ava gbɔwò le afewò me alo le tefe bubu aɖe si sɔ na wò, eye wòazã ɣeyiɣi ʋɛ aɖe kwasiɖa sia kwasiɖa atsɔ adzro Biblia me kpli wò femaxee. Ðoɖo sia ɖe vi na ame miliɔn geɖewo le xexea me godoo. Wo dometɔ geɖe va fo nya ta be: “Meke ɖe nyatefea ŋu!”
Nu xɔasi bubu aɖeke megali wu esia o. Biblia me nyatefea nyanya nana míevona tso aʋatsodzixɔsewo, subɔsubɔhawo fe nufiafia siwo tɔtɔa ame, kple vɔvɔ̃ manyatelenuwo me. Enana mɔkpɔkpɔ sua mía si, míenyaa nu si tae míele agbe, eye míekpɔa dzidzɔ. Yesu gblɔ be: “Miadze si nyatefe la, eye nyatefe la ana ablɔɖe mi.”—Yohanes 8:32.
Srɔ̃ Nu Geɖe Wu
BIBLIASƆSRƆ̃ ƑE ÐOÐO
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
BIBLIA ME BIABIAWO ƑE ŊUÐOÐOWO
Ŋusẽ Dzro Aɖe Koe Mawu Nyea?
Biblia gblɔ be Mawue wɔ nuwo katã, gake ɖe wòtsɔa ɖe le eme na mía?
BIBLIA ME BIABIAWO ƑE ŊUÐOÐOWO
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
BIBLIA ME BIABIAWO ƑE ŊUÐOÐOWO
Nu Kae Nye Tsitretsitsi La?
Ne èse ame gbogbo siwo Biblia gblɔ be woafɔ ɖe tsitre woava nɔ agbe le etsɔme la awɔ nuku na wò.
BIBLIA ME BIABIAWO ƑE ŊUÐOÐOWO
Nu Ka Ta Mado Gbe Ða? Ðe Mawu Aɖo Eŋu Nama?
Ne Mawu aɖo wò gbedodoɖawo ŋu kple maɖo wo ŋu o la nɔ te ɖe dziwò


text:
ŊUTINYA 5
Agbenɔnɔ Sesẽ Dze Egɔme
ADAM kple Xawa wokpe fu geɖe le Eden-bɔ la godo. Ele na wo be woawɔ dɔ sesĩe adi wofe nuɖuɖu. Le ati fe kutsetse, siwo nya kpɔna tefe la, wokpɔ be ŋu kple aŋɔka sɔŋ mie fo xlã yewo. Esiae va dzɔ esime Adam kple Xawa wogbe toɖoɖo Mawu, eye womeganye Exɔlɔ̃wo o la.
Gake esi vɔ̃ɖi wu emae nye be, Adam kple Xawa wodze kuku gɔme. Ðo ŋku edzi be Mawu xlɔ̃ nu wo do ŋgɔ be, ne woɖu ati ɖeka aɖe fe tsetse la, woaku. Ẽ, gbemagbe ke, si woɖui la, wodze kuku gɔme. Bometsinu ka gbegbee nye esi wowɔ be womeɖo to Mawu o!
Adam kple Xawa dzi wo viwo katã le esime Mawu nyã wo do goe le Eden-bɔa me megbe. Esia fia be wo viwo hã atsi aku amegã kple nyagã ahaku.
Ne Adam kple Xawa ɖe woɖo to Yehowa la, eya ko hafi wo kple wo viwo anɔ agbe le dzidzɔkpɔkpɔ me. Anye ne wo katã woanɔ agbe tegbee le dzidzɔ me le anyigba dzi. Anye ne ame aɖeke matsi aku amegã, alé dɔ ahaku o.
Mawu di be amewo nanɔ agbe tegbee le dzidzɔ me, eye Edo ŋugbe be gbeɖeka la, woanɔ agbe nenema. Menye ɖeko anyigba la katã anya kpɔ ko o, ke boŋ lãmesẽ anɔ amewo katã si. Eye amesiame anye xɔlɔ̃ nyui na amesiame, kple Mawu hã.
Gake Xawa meganye Mawu xɔlɔ̃ azɔ o. Eyata esime wòdzi viawo la, menɔ bɔbɔe nɛ o. Elé ku vevie. Tomaɖomaɖo Yehowa he nuxaxa geɖe vɛ nɛ, alo mele eme oa?
Adam kple Xawa wodzi ŋutsuvi kple nyɔnuvi geɖewo. Esi wodzi wofe ŋutsuvi gbãtɔ la, wotsɔ ŋkɔ nɛ be Kain. Wotsɔ ŋkɔ na wofe ŋutsui evelia be Habel. Nukae dzɔ ɖe wo dzi? Ènyaea?


text: 6 “Ke esiawoe nye sedede, ɖoɖo kple ʋɔnudrɔ̃ɖoɖo siwo Yehowa mia Mawu la tsɔ na be woafia mi, ne miawɔ wo dzi le anyigba si dzi miele tɔ tso ge ayi aɖaxɔ wòazu mia tɔ la dzi,2 ne nàvɔ̃ Yehowa wò Mawu, eye nàlé efe ɖoɖowo kple efe se siwo katã dem mele na wò egbea la me ɖe asi, wò kple viwòwo kpakple tɔgbuiyɔviwòwo,+ le wò agbemeŋkekewo katã me, ne nànɔ agbe didi.+3 Oo Israel see, eye nàwɔ wo dzi pɛpɛpɛ, ne eme nanyo na wò, eye miadzi asɔ gbɔ le anyigba, si dzi notsi kple anyitsi le sisim le la dzi, abe ale si tututu Yehowa, tɔgbuiwòwo fe Mawu la, do ŋugbe na wò ene.4 “Oo Israel, see: Yehowa mía Mawu la, Yehowa ɖeka koe.+5 Eya ta tsɔ wò dzi blibo kple wò luʋɔ* blibo+ kpakple wò ŋusẽ* blibo+ lɔ̃ Yehowa wò Mawu la.6 Eye nya siwo fe se dem mele na wò egbe la, natsi dzi me na wò,7 ku wo ɖe to me* na viwòwo,+ eye nàfo nu le wo ŋu, ne èbɔbɔ nɔ afewò me, ne èle mɔ dzi, ne èmlɔ anyi, alo nèfɔ.+8 Bla wo ɖe wò asi ŋu abe dzesi ene, eye woanɔ abe ŋgoblanu ene le wò ŋgonu.*+9 Ŋlɔ wo ɖe wò afe fe ʋɔtrutiwo kple wò agbowo ŋu.10 “Ne Yehowa wò Mawu kplɔ wò yi anyigba si ŋu wòka atam ɖo na tɔgbuiwòwo, Abraham, Isak kple Yakob be yeatsɔ ana wò la dzi,+ afi si du gã nyui siwo menye wòe tso wo o la le,+11 kple afe siwo me nu nyuiwo katã yɔ fũu, evɔ menye wòe wɔ dɔ kpɔ wo o, kple vudo siwo menye wòe ɖe wo o, waingble kple amiti siwo menye wòe do wo o—eye nèɖu nu ɖi fo la,+12 kpɔ nyuie be màgaŋlɔ Yehowa,+ ame si kplɔ wò tso Egipte-nyigba dzi, tso kluvife me, la be o.13 Yehowa wò Mawu lae nàvɔ̃,+ eyae nàsubɔ,+ eye efe ŋkɔe nàtsɔ aka atam.+14 Migadze mawu bubuwo, dukɔ siwo fo xlã mi godoo la fe mawuwo dometɔ aɖeke, yome o,+15 elabena Yehowa wò Mawu si le dowòme la, Mawu si biaa ɖokuitsɔtsɔna bliboe+ wònye. Ne menye nenema o la, Yehowa wò Mawu fe dziku afla ɖe ŋuwò,+ eye wòatsrɔ̃ wò ɖa le anyigba la dzi.+16 “Migate Yehowa mia Mawu kpɔ,+ abe ale si mietee kpɔ le Masa+ ene o.17 Milé Yehowa mia Mawu fe sededewo kple efe ŋkuɖodzinyawo kpakple efe ɖoɖowo, siwo fe se wòde na mi be miawɔ wo dzi la, me ɖe asi pɛpɛpɛ.18 Wɔ nu si dzɔ, eye wònyo le Yehowa ŋkume, ne eme nanyo na wò, be nàyi anyigba nyui si ŋu Yehowa ka atam ɖo na tɔgbuiwòwo+ la dzi aɖaxɔe wòazu tɔwò19 nànya wò futɔwo katã ɖa le ŋgɔwò, abe ale si tututu Yehowa do ŋugbee ene.+20 “Ne viwò va bia wò gbe aɖe gbe be, “Nu kae ŋkuɖodzinya kple se kpakple ʋɔnudrɔ̃ɖoɖo siwo Yehowa, mía Mawu, tsɔ na mi la fia?’ hã la,21 ekema nàɖo eŋu na viwòa be, ‘Míenye kluviwo na Farao le Egipte kpɔ, ke Yehowa tsɔ asi sesẽ kplɔ mí dzoe le Egipte.22 Eye Yehowa tsɔ dzesi kple nukunu gã dziŋɔwo tu nu kple Egipte,+ Farao kple efe afe blibo la katã le mía ŋkume.+23 Eye wòkplɔ mí dzoe le afi ma va afi sia be wòatsɔ anyigba si ŋu wòka atam ɖo na mía tɔgbuiwo la ana mí.+24 Eye Yehowa de se na mí be míawɔ ɖoɖo siawo katã dzi, eye míavɔ̃ Yehowa mía Mawu la, ne eme nanyo na mí ɖaa,+ ne míayi edzi anɔ agbe,+ abe ale si wòle egbe sia ene.25 Eye ne míeɖo to Yehowa mía Mawu hewɔ sedede siawo katã dzi pɛpɛpɛ, abe ale si wòde se na mí ene la, woabui dzɔdzɔenyenye na mí.’+